2 Corinthians 11
Paulo' Aza Kolidi Aleve Soza Aposolo nGe'metikelizave Lo Engikisi Eikisi Do Milise' Ogo Ningo Eikumu' Nene nGivile' O Nouve Lo Monovolo Lo-ngimine' Gamazi1 Gamazi ngomo mene lo-lengemeloni' nene negi monovolo' e'metelesuha lingine nemu' gosele' lengebelamivo ha gopo gililizahoo lo gele nouze. Lingine gopo a'mine gamazi'ne nene gililo. 2 Ido' negi monovolo' e'meteloni' nene O'moso'mo lengikumu' ei' inite'vevo' minilisave lo amuzo molo gele minaa' neine' ne'mino nazasi lengikumu' a'mine'mine ogo amuzo molo gele nouvonako nemu' nene a'mine negi monovolo' e'meto neni' monovo'nemu' do naba ogo lolosuve. Ido' lengikumu' amuzo molo gele nouve noluvoni' nene lingine gopo monovolo' monesa'mine' alu ne'mine mini a'mine ve hamotokovo' vi gi'mizilizave lo Kilisitoda izeni o-lengedekuvoni' nenako nemu' nene lengikumu' nazasi nene amuzo molo gele nouve. 3 Gosiheli'mo Eva'ni do neu' manau' ogo golo izine' ne'mino evene' malite gotine izi lutine gatine di gopo igi lutine Kilisito' ei' hamoto' milaa' naadoti' nene lengele'mize gopo ikelizave lo gopo ga'ne nogiluve. 4 Ido' gopo ga'ne nogiluvoni' nene evene' mali'mo lengita ogo Izesu'nimu' lo-lengemeline' nene laza ezemu' lo-lingimunidi'mine lamo ato' gamazi lo-lengemaa' neihe ido' O'moso'mi Sikalahu' lingine gomu' dani' ne'mi emeni dameni've nene atoli'mine neivosa a'mine ve'mo dalizave lo lo-lengemeline' sikalahuli'mi emeni dameni've nene atoli'mine minaa' neihe ido' O'moso'mi gamazi lamine' gomu' gili dani' ne'mine minamo atoli'mine gamazi O'moso'mi gamazi lamine' ve lo lo-lengemaa' neihe ne'mine oga' neine' nene lingine a'minemu' gosele' lengebelamivo gamazi lamine' ve li gilingili igi gilaa' naani' nenako nemu' nene naza gopo ga'ne nogiluve. 5 Ne'mine ogo naza giluvoni' nene a'mine aposolo atoli'mine igi dizisa nizave lave engitoti' nene naza ngomo ne'minesi nene ma lemeti' ogo nouve lo gelamuve. 6 Lamine' naza nene gamazi do lisihe' ogo laakumu' nene sukulu ma lamuvoni' nenako ne'mo engi' nene gamazi laato' nivile' i nilisaha mono' monovo gelaa' nene gele nge lo gele nouve. Naza ne'mino nouvoni' nene laza ne'mine mana'mine gono nodunidoti' nene soto' gehepeve do soto' ogo lengelebizekune.
7 Naza nene lengi' do'mo dize-lengedelesa na'nise oko'ne do'mo lemo O'moso'mi gamazi lamine' lo-lingimuvoni' nene inele ogo haza gidini lo-lingimuvoni' neve nene goloso nite' dokuhe. 8 Ee, lengita neve gono dalongumu' nene noso' nite'ne nevo'mine nene lengitati' ma damo asi engita gono damo mino Izesu' evenele mulise atotati' nene gumine gidini dokuve. 9 Ne'mine noluvoni' nene naza linginesi minuvoni' gameneu' inite' ma vise' uvoni' inite' nene leze zuho Makedonia misubouti' ave nete nene mudise hizi ele' i-nidikevosa naza nene inite' vise' uvoni' ne'mi geni've nene lengita ve hamokisi ma gehe-damuvoni' nenako nemu' nene noluve. Ee, naza lengita evene' hamokisi ne'mine mana'mine geni nene gehe-lengedalove lo gizebo lekeseve ogo minuvoni' ve. Ne'mine ogo minuvoni' nenako mo ne'minevo' o do vo minelesuve. 10 Naza Kilisito' gamazi gihile nenita neive loloni' nene lingine gosoho' laane li ataize lamilisave. A'mine gamazi nene mo lamineto' nenako lingine mo gili nizave. Ido' a'mine'mine ogo gamazi mene ma loloni' nene mo lamineto' lolosuve. Ado' naza lengi' Akaia misubou' mono' gono daa' nouvoni' nene meni've nomine' haza gidini daa' nouvongumu' nolize izo do naba ogo laa' nouvoni' aka'ne nene evene' hamolitesi mo keke' hizi tili-nidamilisave. A'mida gono daa' nouvodo' meni've nene inite' hamokisi mo keke' lengitati' ma damolosuve. 11 Ido' lengitati' inite' ma damolosuve noluvoni' nene naza lu'ne lengi' lengemamosa noluhe. O'ove. Neni' lu'ne lengeme nouvoni' nene O'moso'mo ningo gele neive.
12 A'mine ve lelito' lisihe' o none li oko'ine di dizi laa' naavete laa' naani' gamazi nene gamazi gihile gelalive lo a'mine aka hize tile-ngedelongumu' nene naza idise do nouvoni' monovo'ne mene ha o'mo voovo' mino meni ne'mino inite' mo keke' ma damolosuve. 13 Nene noluvoni' nene nanitekumu' ve. A'mine ne'mine ve nene soza aposolo mini mono' gono daa' naani' nene evene' go'ine izisa di mini oko'ine losuvoloti' nene Kilisito' aposolo ne'mine lili' igi minaa' nave. 14 Ne'mine iga' naangumu' nene upuho' olonido' nomive. Nanitekumu' ve. Gamene ma asi've Satani ne'mosi nene do atoli'mine ogo angelo' lamine' labanalasi minine' ne'mine nene lolo' oga' neinako 15 nemu' nene eze gonolo' ve netesi nene di ato' igi monovo lisiheli'mi gonolo' ve ne'mine lili' ilizani' nene inite' naba nomine' nenako ha lili' ilisave. A'mine ve nene ingine gono dani' votigilelo' nene gamene nabalo' lihime dalisave.
Paulo' Aza Ei' Monovomu' Imine' Molo Lo-ngemosa Mulumo Geni Gehe'mo Vo Gono Daa' Ingumu' Nene Lo-ngimine' Gamazi16 Naza gomu' lokuvoni' ma nene gohi ti' lo nolo-lingimuve: Evene' hamolitesi nenikumu' nene negi ve li gilamilo. Ne'mine li gilamilizado' o neine'za lingine negi ve li gilili ma negi ningi mati ngimika' naani' ne'mine igi neni' nene ningi mati nimikavo nazasi nene monovo'nemu' ngomo ma do naba ogo lolove. 17 Ido' ne'mine gamazi loloni' nene Guvelesi ve'mi monovolo' e'metelovoba asi neni' monovo'nemu' gele ele'vole' ogo do naba ogo loloni' nene mo negi sunolo' e'metelesuha 18 evene' muki' oko'ine losuvoli'mi initekumu' nene di naba igi laa' naanako nazasi nene a'mine'mine ogo do naba ogo lolosuve. 19 Ee, lingine gamazi gele nge laa' nounive none li gilii negi aleve nene ha longolize izi ningi mati ngimika' naani' nenako naza nene a'mine negi sunolo' e'meto ha do naba ogo lolosuve. 20 Ee, evene' malite di gelekele' gehepeve i-lingidaa' nahe ido' lengi' initetine nene bili gizaa' naahe ido' lingimimise' igi gotine izaa' naahe ido' ingine evene' naba lili' igi di gize'ninguko i-lingidaa' naahe ido' a'ine gavoso gotine vetingu' lingibilahe ne'mine mana'mine ani' nene lingine ha ningi mati ngimika' naave. 21 Ingine ne'mine inite' i-lingidaa' naani' ne'mino laza a'mine ne'mine inite' o-lengedelonido' nene amuzoteu' lisihe' amive. Ido' ne'mine o-lengedelonido' nene amuzo molamune' nenako ne'mo nene lovozo helelonido' o neihe. O'ove. Ne'mine olonido' nomive lo noluve. Ne neiha evene' malite ngehelele izamivo engi' monovo'inemu' di naba igi lilizani' nene nani monovo'inemu' lilizahe nazasi a'mine'mine ogo nehelele izamivo neni' monovo'nemukisi do naba ogo lolosuve. Mene noluvoni' nene negi sunolo' e'metosa noluve. 22 Ingine Zuda ve leli' gulivete setohamo diti' igi Hebilaio' aleve none ido' Isilaele' aleve none ido' Abalahamu' a'vopilemo' zuhouti' nene none li laa' naha nazasi nene a'mine'mine ogo Hebilaio' ve ido' Isilaele' ve ido' Abalahamu' a'vopilemo' zuhouti' ve nene nouve. 23 Ido' ingine engikumu' nene Kilisito' gonolo' ve none laa' nahe. Mene loloni' nene godo'ningu' gamazi nomiveti sunolo' e'meto ti' lo noluve: Neni' nene engi' ngivile' ogosa Kilisito' gonolo' ve gehepeve ne nouve lo noluve. Gono neve nene engi' ngivile' ogo amuzo goloso molosa duve. Ido' monokumu' ve lo nala' numungu' nene gamene vai' goloso engi' ngivile' ogosa vo mineka' mineka' uvoni' ve. Ido' monokumu' ve li nibilani' nene engi' ngivile' ivosa gamene vai' goloso nibilani' ve. Ido' gamene muki' nene helaa' akalo' vaa' uvoni' ve. 24 Gamene faef nene Zuda vete nala' gavosotunu' sogo' saga' izi nibilani' nene gamene teoti naeni (39) ne'mine nene nibilani' ve. 25 Ido' gamene setohamo nene Loma vete lobuno gavosodunu' nibilani' ve. Ido' gamene sitohamo ne'mine nene sipiu' nomonuvo sipi izo itine' ve. Ne'mine ogo guvo nosolo' nene ha nouvo holuka' hamokisi holise' hamokisi ogo vine' ve. 26 Ido' gamene muki' goloso nene aka hota hota vai' monuve. Ne'mino monuvongu' nene noso'mo nibiline' hakaa' neive. Ido' lasikolite nibilani' hakaa' neive. Ido' neni' zuho Zuda ve nete nibilani' hakaa' neive. Ido' heta ato' ve netesi nene nibilani' hakaa' neive. Ido' numuno ebe' nabau' nesi nene ganala votene' oga' nouve. Ido' ebe' hadivela nesi ido' guvo nosolo' sipiu' monuvongu' nesi nene ganala votene' oga' nouve. Ido' Kilisito' evenele leze zuho none li soza laa' ave nete nene ganala di-nidilisa iga' naave. 27 Ido' naza nene nabuso'ne goloso ilivosa ato ato' gono muki' nene ele'vole' ogo duvoni' ve. Ne'mine ogo minuvongu' nene okise'nesi nene do guno ongosa'mo ido' noso' nitekumukisi nosomukisi nene ga'na helaa' ogo mino noso' nitekisi namo gamene vai' nene haza monaa' uvoni' ve. Ido' hepeku' nene oko'nelo' inite' nene hepeku' izo monaato' vo damivo hepe' novozo no'mo monaa' uvoni' ve. 28 Ido' neevo' nomive. Inite' gohi masi masi neine' lamuvoni' nesi ido' naza mono' mulise muki' gizebo o-ngedaa' geni nesi nene gamene gamene gehaa' nouve. 29 Ve mali'mo monoku' gilizevo ine' nene nenikisi a'mine'mi geni've nene gehesa'muvoba makato' gehe-lengedaa' nouvoni' ma neive. Ido' ve ma monokuti' limi ingani' nene naza engikumu' oko'ne hulosa'muvoba mo hulaa' nouvoni' ma neive.
30 Naza nenikumu' nene do naba ogo lolosa gelamuvoni'za nenikumu' do naba ogo lamo mineloni' aka nene ma nominako naza nene O'mosolo' lehete amo minelodo' nouvoba asi gilizevo o nouvoni' monovo'ne nemukovo' nene do naba ogo lolosuve. 31 Guvetesi ve Izesu' Kilisito' O'moso'vesi melehosi minive ado' opo'ni lo'mo vo nonivo osu' lamilive ne'mo me ve nene soza nomine' nemu' nene mo gele neive. 32 Damasiko numuno ebeku' nouvo a'mine misubo nabau' guvelesi ve naba Aleta' a'mine numuno ebeto' gizebo hulo-dive kiape' ne'mo nene pilisive ngimiselavo ingine neni' dalisa a'mine numuno ebeli'mi gatedo' nene gizebo igi nizavo 33 Izesu' evenelelite numuno ebeli'mi gesi ha'nau' viniduva' ma miningu' nene gosuvaha' goku' luhize nouvo nalato' nene huli heta i-nidikevo a'mine kiape' ne'mi anauti' nene golise vuvoni' ve.
Copyright information for `ASO
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018


Revelation of John 20
Satani Nene Kilisimasi Vanu Tauseni (1000) Minelive Lo Hemuvosi Nomine' Galeseu' Nene Angelo' Mali'mo Nohulo-divo Ningingumu' Zohane' Gizine' Gamazi1 Naza gohi ma ninguvoni' nene Okulumokuti' angelo' mali'mo seni nala' nabasi ido' hemuvosi nomine' galese'mi kii've nesi nene anau' do mino lemo navo ninguve. 2 Lemo ogo a'mine sata' naba gele vine' loposo nite' ado' gomukuti' minine' gosihe' ado' Ve Goloso Satani nene analo' dokoo kilisimasi vanu tauseni (1000) minelive lo seni nala' naba nene ize-do 3 hemuvosi nomine' galeseu' nene do hulo-do a'mine galese'mi velelo' akahe nene lokimi ogosa si'zikelizave lo kekeize luhuvo a'mine akahelo' nene ma do gi'mizekine' ve. Ido' ne'mine ine' nene evene' zuho ato ato' ngele'mize gopo oga' ine' ma nene a'mine kilisimasi vanu tauseni (1000) minelingu' nene gohi ne'mine amilive losa lokimi o-dine' ve. A'mine kilisimasi vanu tauseni (1000) nene ogo vo osu' lavosa O'moso'mo gelavo gohi gamene li'nibemukovo' ma kuluhizi-dikevo omo heta ilido' o neive.
4 Ido' gohi ma ninguvoni' nene mo'mosi' ma minika' minika' ado' evene' ma nizavo ninguvoni' nene ingine evene' gamazi'ine mineline' gili di lisihe' i-ngidi gizebo i-ngidi minilizani' amuzo nene O'moso'mo ngemavo di minave minani' ve. Ido' ma ninguvoni' nene Izesu' gamazi've hizi ele' igi O'moso'mi gamazi li soto' iga' angumu' luvo'ine giti huli huli' ave ado' loposo niteto' nehe a'mine'mi avazaha'velo' nehe gelekele' igi gubi' izi imi opo'ni lami a'mine loposo niteli'mi maki've golihi'nido' nehe a'nido' nehe nesi nene mo damaveti vo'inehaza nene ninguve. Ingine nene gohi upuho' igi oti ve'ine gizi kilisimasi vanu tauseni (1000) ne'mi lulou' nene Kilisito' nesi maka' eze evene'velo' gizebo igi minani' ve. 5 Neve nene hilavete otiliza gamene naba vanu ne neive. Ne neiha a'mine gamenelo' nene hilave linge nene otami a'mine kilisimasi vanu tauseni (1000) osu' lavosa nene gohi ve'ine gizi otani' ve. 6 Ido' a'mine hilave otiliza gamene naba vanulo' gohi ve'ine gizi otilizave nene O'moso'mi evenele gihile gehepeve mini ngolize izilizani' akalo' mini mili minilisave. Ingine nene ado' gamene nabala mono' gilamave gohi hililizani' gameneu' nene a'mine gohi helaa' ne'mo do goloso o-ngedeline' amuzo've nene ma nomivo mo gohi hilami O'mososi Kilisito'nisi inite' lehizi-ngidaa' gono nene di mini kilisimasi vanu tauseni (1000) ne'mi lulou' nene eikisi maka' evene'velo' gizebo igi minilisave.
Ve Goloso Satani Nene Mudise Oloku' Nihuli-davo Ningingumu' Zohane' Gizine' Gamazi7 Ne'mino kilisimasi vanu tauseni nene ogo vo osu' nolivo ve goloso Satani nene nalatoti' kuluhizi-dikevo 8 leme heta ogo vo misubou' misubou' evene' zuho ato ato' ado' nGogu ve Mangongu ve lani' aleve nene go'ine izo ngele'mize gopo oloseive. Ido' ngele'mize gopo ogo lovo di soto' igi hizilizangumu' nene do nubo o-ngedeleseive. A'mine di nubo ilizaa eveneliti naba'ine nene guvo noso gahevela gepe minine' ne'mini gatamolonido' mini vai' goloso minilisave. 9 Ingine a'mine misubo'mi gelengu' nene mine hutile' igi mini O'moso'mo lulo eme minine' numuno ebe' ado' eze evenele ingi monaa' ani' numuno ebe'ine Zelusalemi nene di vodo vodo i-di minani' ve. Ne'mine ani'za olo' ne'mo Okulumokuti' lemo do mikile' o-ngidine' ve. 10 Ne'mine ogavo a'mine aleve ngele'mize gopo ive ve goloso Satani nene a'mine salfa gehenilo' olo' lo mino noso ohuno ne'mino molo miningu' ado' loposo nitekisi soza polohete'vesi di huli-ngidikevo minasine' ebeku' nene di huli-dani' ve. Ne'mine ani'za a'mine ingine seto hamo nene gamene gamene go' liliha liti'muso izeliha mulumo gono nene ha gihivi' gihivi' igi minilisave.
Gamene Nabalo' Zasi Nabali'mo Evene' Vai' Ize' Nomolo-ngidivo Ningingumu' Zohane' Gizine' Gamazi11 Ido' gohi ma ninguvoni' nene mo'mosi' mokono' nabasi ido' a'mingu' minivesi nene ninguve. Misubogi Okulumoki nene ingine minilisine' ebekisi nomivo a'mine ninguve ne'mi veleloti' nene mo mudise vi haha asine' ve. 12 Ne'mine ikesivo ninguvoni' nene hilave ngomo' naba' muki' nete nene a'mine O'moso'mi mo'mosi've'mi velela nene oti nizavo a'mine aleveti monovo'ine gizani' buku nene ma di patelani' ve. Ido' buku gohi ma ado' minevo' minevo' ngemeni dameni dalizaveti gulive'ine gizikani' buku nesi nene di patelani' ve. Ne'mine ikevo a'mine hilavete igi mili ika' ika' ani' initekumu' a'mine bukuu' gizikado' nene do molo ize' molo-ngedo a'mido' golo hizo meni ngemeka' ngemeka' ine' ve. 13 Ee, guvo nosou' hilave nene guvo noso'mo do soto' noo-ngidivo ido' helaa' monovo ne'mosi ido' hilaveti numuno ebe' nesi ingine hilave engi' a'ningu' minave nene di soto' nii-ngidasivo a'mine hilave hamo hamo' ingine igi mili ika' ika' ado' ado' nene do molosa ize' molo-ngedo a'mido' golo hizo meni ngemeka' ngemeka' ine' ve. 14 Ne'mine ogosa a'mine helaa' monovo nesi ido' hilavete minaa' ani' numuno ebe' nesi nene salfa gehenilo' olo' lo mino noso ohuno ne'mino molo miningu' nene do hulo-ngidine' ve. A'mine salfa gehenilo' olo' lo mino noso ohuno ne'mino molo minine' neve nene helaa' naba tuu ma ne neive. 15 Ido' ve maliti gulive'ine a'mine minevo' minevo' ngemeni dameni dalizaveti gulive'ine neine' bukuu' nene ma minamivo ningamive nene a'mine salfa gehenilo' olo' lo mino noso ohuno ne'mino molo miningu' nene di huli-ngidani' ve.
Copyright information for `ASO
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018


Romans 1
Paulo' Aza Izesu' Evenele Loma Ebeku' Minani' Nene nGopo'ni Lo Luhuvo Nite' Gize nGimine' Monovo1 Paulo' neni' nene Izesu' Kilisito' aposolo mineline lo O'moso'mo nele'mize molo ei' gamazi've lamine' nene lo soto soto' ogo mineline lo do kegese-nedavo Izesu' Kilisito' gono've daa' uve lolo' ogo minuve naza O'moso'mi lulo lengemo ei' evenele lolo' igi minilizave lo lengele'mize molave Loma ebeku' minave lengi' nene luhuvo nite' mene nogize-lingiduve. A'mine O'moso'mi gamazi lamine' nene O'moso'mo lo-ngemavo eze veleuti' gamazi li soto' iga' ave nete gomukuti' mono' godolou' gizikavo minine' ve. A'mine gamazi lamine' nene ei' O'moso'mi gipele Guvetesi ve Izesu' Kilisito'nimu' gizani' ma neive. A'mine O'moso'mi gipele aza evene' okode ne'minesi soto' ine' nene Zuda veti guvetesi ve naba gomu' minive Davidi' a'vopilemo' zuhouti' soto' ogo minine' ve. Ido' ei' Sikalahu've nene atoli'mine ogo lisihe' lamine' minidi'mo O'moso'mo amuzo molo hilinguti' do ote-dine' ne'mo ei' gipele gehepeve minine' nene lelebizave. Ido' ei' Izesu' Kilisito' nene O'mosolo' medelo mino aza nasahili' o-nedo aposolo nele'mize molani' nene naza eze gulive nene do ote-do evene' zuho ato ato' muki' mini'mi monani' nene ezemu' lo-ngemekuvo ezemu' gili ele'vole' igi gamazi've gili di e'metilizave losa nele'mize molani' ve. Ido' Loma ebeku' O'moso'mo Izesu' Kilisitoda lengele'mize molave linginesi nene a'mine O'moso'mo evene' zuho ato ato' mukita viline lo lo-nimine' aleveti muliseuti' nene nizave. Nemu' nene luhuvo nite' mene nogize-lengedo O'moso metehosi ido' Guvetesi ve Izesu' Kilisito' nesi nasahili' i-lingidikesivo ne'mo lengi' muludingu' hongu lo minivo mine lamine' igi minilizave lo O'mosola noluve.
Paulo' Loma Ebeku' Izesu' Zuho Minani' Nene Vo Mono' Gamazi Lo-ngemelesa Lulo Otingumu' Gizine' Gamazi8 Gamazi lo ha'na ogo loloze. Gana' nene api' ogo ti' lo noluve: Lingine Izesu' Kilisito' gamazi've amuzo mili gili ele'vole' igi minani' monovotine nene misubou' misubou' buu lo nomonive likevo naza gelo Izesu' Kilisito' velemu' ogo lengi' mukikumu' tangezo' ve lo O'mosola noluve. 9 Ido' ne'mine noluvoni' nene naza ei' gipele'mi gamazi've lo soto' o ngeme'mo mono eze gono nodo lu'ne molo opo'ni laa' nouvoni' O'moso ne'mo ezela luvongu' lengikumu' gamene gamene laa' nouvoni' monovo'ne nene gele neive. Naza nene mo lamineto' noluve. 10 Ido' naza gamene gamene a'mine O'mosola luvo gamenelo' nene ei' gilivo lisihe' o noline' nene naza gomu' lengita alove lo gamene ha'na gele'mo ogo minuvoni'za aka ma soto' o-nidamivo amuvoni' mamu' nene idise aka ma vele-nidavo lengita alohe lo laa' nouve. 11 Ido' ne'mine lo O'mosola laa' nouvoni' nene naza lengita vo O'moso'mi Sikalahutati' daa' noune' amuzo ma nene lehize-lengedekuvo monoku' amuzo mili oti minilizave lo lengita volove lo amuzo molo gelaa' uvoni' nenako nemu' nene laa' nouve. 12 Ido' lengi' do amuzo molo-lengedelove noluvoni' nene naza ti' lo gelosa noluve. Naza lengi' nizada vokuvo lingine Kilisito'nimu' gili ele'vole' iga' nani' nemukisi ido' naza gele ele'vole' oga' nouvoni' monovo'ne nemukisi nene lo volelo' melo' ogo gelo lute do amuzo molalone lo gelosa noluve. 13 Ido' neze zuhokizo, naza lengita volove lo gamene vai' ga'ne gelo minuvoni' nemu' lingine gilamilizani' nene edamoloseive lo gelosa nolo-lingimuve. A'mine gomu' lengita vamuvoni' nene voloni' aka'ne ma ngolo' lamivo vamuvoni'za idise aka'ne ngolo' lavo volosa gelekuve. Aka'ne ngolo' lavo volosa giluvoni' nene evene' linge zuho ato atota vo gono dokuvo gihile izine' ne'mino lengita a'mine'mine ogo vo gono dokuvo gihile izavo mono' lengemeni damenisi minilizave lo volosa giluvoni' ve. 14 O'moso'mo mono' gono nene evene' ato ato' mukita daline lo nimine' nenako nemu' nene nGiliki aleveti monovo'nido' nge'metaa' ave nevo'mine madu'ningu' gamazi lamine' minaa' ine' alevelasi ido' nGiliki aleveti monovo'nido' nge'metamave nevo'mine madu'ningu' gamazi lamine' minesa'mine' alevelasi mukita nene mono' gono daloni' o neive. 15 Nemu' nene Loma ve linginelasi Izesu' gamazi've lamine' nene lo soto' ogo lo-lengemelesa gilingili ogo nouve.
Izesu' Kilisito'nimu' Gamazi Lamine' Nene Amuzo'vesi Neive Lo Paulo' Line' Gamazi16 Naza Loma ebetasi vo Izesu' gamazi lamine' lo-lengemelove luvoni' nene a'mine gamazi ne'mo O'moso'mo Izesu'nimu' gili ele'vole' ave do ngu' izeline' amuzo've nene do soto' oga' neivosa nemu' nene naza a'mine gamazi lamine' nene lo soto' olosa novozo helamo nolize izo laa' nouvoni' nenako nemu' luve. Ee, a'mine gamazi lamine' ne'mo nene O'moso'mo do ngu' izeline' amuzo've nene gomu' Zuda vela do soto' o-ngedosa Zuda ve minamave nGiliki ve nevo'mida nesi nene do soto' o do novive.
17 Ido' O'moso'mo evene' do ngu' izeline' amuzo've nene Izesu' gamazi ne'mo do soto' oga' neive luvoni' nene nemu' luve: A'mine gamazi laminekuti' nene O'moso'mo evene' do lu' izelido' do lisihe' o-ledaa' neine' aka've nene soto' ogavo ningo gelekune. A'mine aka nene ne'mino neive: Evene' ma laza Izesu'nimu' gele ele'vole' ogo minelone' ne'movo' nene O'moso'mi velelo' evene' lisihe' lamine' lolo' ogo minelesune. Ee, gele ele'vole' olonidotikovo' nene O'moso'mo do lu' izelido' lisihe' ogo minelesune. Neve nene mono' godolou' ti' li gizi nizado' nene vo dave:
Ingine O'moso nenikumu' gili ele'vole' igi minilizadoti'
evene' lisihe' lamine' lili' ilizave nene do ngu' izekuvo
minivi' minivi' ilisave.
Evene' Muki' Lelita Nene Lihimetesivo' None' Nenako Nemu' Nene O'moso'mo Lihime Lemo Lebeleleseive Lo Paulo' Line' Gamazi18 Evene' laza O'moso mehede emo goloso nite' muki' daa' nouningumu' nene O'moso izebolo' molavo lihimete lemelingumu' nene Okulumokuti' lo soto' ogavo a'mine monovo nene mo gelekune. Ido' gelekune' nenako nemu' nene Izesu'nimu' gele ele'vole' olonidotikovo' do lu' izeleseive luvoni' nene nemu' luvoni' ve. Evene' ingine goloso nite' di minaa' adi'mo O'mosomu' gamazi gihile lamine' neine' nene engi' lu'ningu' soto' ogo mineline' aka've hizi tilaa' nave. Ee, O'mosomu' ingine gililizani' o neine' gamazi gihile lamine' nene O'moso'mo inginela do soto' ogavo a'mine gamazi nene inginela soto' ogosa soto' neive. Soto' neine' nenako a'minemu' gilisa'mani' nene ingine a'mine gamazi gihile lamine' lu'ningu' soto' ogo mineline' aka've nene angise'ine hizi tiladi'mo nene gilisa'mave. 20 Ido' evenelite O'mosomu' gililizani' o neine' gamazi nene O'moso'mo inginela do soto' ine' ve luvoni' nene O'moso'mi monovo linge ma nene vetedunu' ningamolonido' o minine'za O'moso'mo Okulumo' misubo inite' muki' do soto' molavo mine do ogo neivo a'mine inite' muki' ningaa' nounidoti' nene eze monovo vetedunu' ningamolonido' o minine' nene ha ningo gelaa' nounako nemu' luvoni' ve. Ee, do soto' molani' inite' ningaa' nounidoti' nene aza minevo' minevo' ogo minaa' neine' amuzo'vesi ido' emeni dameni've atoli'mine ogo minine' laza ma ivile' amolonido' o minine' nesi nene ha ninge gelelonido' o neive. Ido' ha ningo gelelonido' neine' nenako O'moso huli minilizave ingine nene laza eze monovo danava ningo gelamosa hulune' ve li gamene nabala ma lamilisave. 21 Ingine nene O'moso neive li ei' monovolo ha gili minani'za O'moso neive li eikumu' gilavo dizamivo opo'ni li di naba i-disa'mani' ve. Ne'mine ami ga'ine gilaa' ani' nene vo gopo'napa gehepeve ogo lu'ningu' gilaa' ani' nene gili lamine' ami liti'musou' nizani' gilivo minaa' ani' ve. 22 Ne'mine igi mini ingine leli' nene gate gele nge lo nonive none li minani'za ingine ne'mini ma minami negi hizi mini 23 emeni dameni lamine' atoli'minesi mino helamo minevo' minevo' ogo minaa' ive O'moso nene huli ezelo' medeli evene' minivi' minivi' ami hilaa' nani' neti avazaha nehe ido' nama gaha ize guloti avazaha nehe gosiheliti avazaha nehe ne'mine nite' lolo' igi ngopo'ni laa' ani' ve.
24 Ne'mine igi mini O'moso mehe'ine imikevo nemu' O'moso aza nene ele'ninge va'ninge ingalizani' monovo di gopo igi lu'ine do goloso iline' monovo goloso nene di mini engi' oko'ine di gopo ilisa evene' ingine lu'ningu' lanite' gilado' nene e'metamilizanako lu'ine'mo lanite' gilido' nene ha e'metilizave lo hulo-ngidine' ve. 25 Ingine O'moso gihile nene huli-di ezelo' medeli soza o'moso di soto' igisa inite' muki' do soto' molave O'moso nene gubu' izi imi opo'ni li-dami O'moso asi've lolo' ine' initeto' nene gubu' izi ngimi ngopo'ni li minaa' ani' ve. Ne'mine ani'za inite' mata' do soto' ive O'mosovo' nene laza gamene gamene opo'ni laa' olonido' o neive. Nemu' nene ne'mino minivo. 26 Ido' evene' ne'mine igi O'moso huli-di soza o'moso ngopo'ni li minani' nemu' O'moso aza ninge mate ngimikivo ingine monovo goloso ado' ne'mine igi minani' ve: Vene' nete va'ningesivo' ingalizani' monovo O'moso'mo ganakuti' ngelebizine' ma nene huli O'moso'mo ngelebizamine' monovo goloso di soto' igi engi' vene' oko'ningu' inite' iga' ani' ve. 27 Ido' a'mine'mine igi vemoho' ingine O'moso'mo venekisi ingaa' monovo ganakuti' ngelebizine' nene mehe'ine imi ve malite ve mamu' ma duvo lo oko'ningu' olo' lavo ngovozo nite' goloso di soto' igi angise'ine oko'ningu' inite' iga' ani' ve. Ne'mine adoti' lihime dani' votigilelo' do molo O'moso'mo lihime ngemavo oko'ine nene goloso oga' neive. 28 Ee, ingine O'mosomu' gili minilizani' nemu' nene levelenga li huli-dikevo O'moso aza nene evene' ingine goloso monovomu' gohi gili minikevo a'mine ga'ine gilado' nene e'meti evenelite amilizani' o minine' monovo goloso ato ato' igi mili minilizave lo ninge mate-ngidine' ve. 29 Ne'mino ninge mate-ngedavo evene' ingine lisihe' amine' monovo danava goloso vai' lihime daa' monovo nene engita vai' goloso soto' ivo minani' ve. A'mine monovo goloso nene ne'mini nizave: Mumuzo' iga', evenekumu' lukehe iga', evene' mala inite' lamine' ma soto' o ngemavo ma a'mine vemu' ngizebolo' gohi molaa', evene' ngibili hilaa', lolize hizaa', evene' go'ine izaa', 30 evene' dovo ledevo' ogo ngemenga laa', O'moso'mi biluva've minaa', hokolize' igi hokolizeka li engi' oko'ine di dizaa', monovo goloso di soto' iga', ize'ninge me'ninge lani' gamazi gili hulaa', 31 negi suno suno daa', gamazi angise li hukisa a'mido' e'metamaa', lu'ine ngimamaa', ido' evene' muhele'ine ningamaa' ave muki' ne'mine nene nizave. 32 Ne'mino neivo O'moso'mo evene' ne'mine monovo goloso ilizadoti' nene golo hizi meni've helaa' nene dikevosa lisihe' oloseive line' nemu' nene mo gili minisasi a'mine luvoni' ne'mine monovo goloso nene ha igi mili minaa' nave. Ido' ne'mine iga' nani' nene goloso neine'za ingine a'mine monovo goloso a'nevo' nene ma amave. Ingine ningavo evene' malitesi a'mine luvoni' monovo goloso nene igi mili nizavo ma nene ingine lamine' ve li siza li-ngidaa' nave. Ingine a'ne'mine iga' nani' ne'mo nene goloso gehepeve oga' neive.
Copyright information for `ASO
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018


Ephesians 1
Paulo' Izesu' Kilisito' Evenele Geke' Lo-ngidine'1 Izesu' Kilisito' aposolo've mineline lo O'moso'mo ei' lulolo' nele'mize molave Paulo' naza O'moso'mi zuho Eheso numuno ebeku' mini Izesu' Kilisito'nimu' gili ele'vole' igi e'meti minave lengi' nene luhuvo inite' mene nogize-lingiduze. Ningilo. 2 Ido' meteho O'moso ido' Guvelesi ve Izesu' Kilisito' engitati' nasahili' ido' hongu lo lamino minaa' monovo nene lengita mine do voo miniliho.
O'moso'mo Monovo Danava Lamine' Ato Ato' Lehize-lidine' Nemu' Siza Lo-do Do Naba O-deloningumu' Paulo' Lo-ngimine'3 Kilisitoda ogo gi'mizuningumu' ve lo Guvetesi ve Izesu' Kilisito' ei' O'moso've mino melehosi minive aza nene Okulumokuti' lute hize ele' o-ledeline' monovo danava lamine' ato ato' muki' nene lehize-ledo no'noho' mo ize-lede neine' nenako nemu' do naba o-do opo'ni lo-delone. 4 Ne'mine o-lidine' nene gomu' olihe okulumo' misubo do soto' amosa neze ve'nelo' neze evene'ne lisihe' lihimetine nomivo gamazitine nomine' minilizave lo do kegese-ledo Kilisitoda do gi'mize-lidine' ve. 5 Ne'mine ogo gomukuti' lulo lemo leli' nene Kilisito' gono dodo vilidoti' nene neni' izipaha'ne ve lo do ti' oloni' nene lamine' oloseive lo ei' lulolo' ogo do ti' o-lidine' ve. 6 Ido' ne'mine ine' nene O'moso'mo lulo eme neive ei' gipele nene haza gidini leli' nasahili' o-ledo imiseline' nene O'moso aza atoli'mine ogo nasahili' gehepeve o-ledavo laza opo'ni lo do naba o-deloningumu' ve losa ne'mine ine' ve. 7 A'mine O'moso'mo lulo imive gipele nene lelito' medelo leli' lihimetemu' vanise've hulo hiline' ne'mo a'mine lihimete nene hulo-ledavo lihimete nomine' minaa' none. Ee, ne'mine ogo aza vauve elo do atoli'mine ogo nasahili' o-ledo 8 gele vevesaa' monovo ido' gele nge lo minaa' monovo nene lehize-lidine' ve. 9 Ne'mine ogo ei' lulolo' gozopota Kilisito' gono dodo vilidoti' olove lo giline' inite' lamine' goloso suno' haleko ha minine' nene laza a'minemu' gelelone' nene lamine' oloseive lo gelo a'mine suno' haleko ha minine' initekumu' nene lo soto' ogo lo-limine' ve. 10 A'mine ei' lulolo' do soto' iline' inite' nene ne'mino neive: Gono gizeka' hizo dodo vo neivo gamene lamine' nene soto' ogavo neu' nene api' ogo aza inite' mata' muki' okulumoku' minani' initekisi ido' me misubou' minani' initekisi nene mine lamine' igi minami ato ato' minadoti' do hamo' o-ngedo Kilisitoda do e'mete-ngedo Kilisito'ni nene a'mine inite' mata' mukiliti godo'nido' minive lolo' o-deleseive. 11 Ido' laza ei' Kilisito'nimu' gele ele'vole' ogo minune' ne'mo gana' api' ogo Kilisito' do lu' izelingumu' nene gele ele'vole' ogo ezemu' gizebo ogo minaa' unive Zuda ve leze nene O'moso aza inite' muki' nene ei' gilidokovo' do soto' oga' ive aza gozopotati' ne'mine olove lo gala gelo minido' nene Zuda ve leli' nene do kegese-ledo ei' evenele zuho ve lo lele'mize molani' ve. Ee, evene' ato atolite ningi O'mosomu' eze nene emeni dameni've lamine' golososi neive li nopo'ni lilizave losa Zuda ve leze nene ei' evenele zuho ve lo lele'mize molavo none. 13 Ido' a'mine'mine igi Zuda ve minamave lingine gamazi gihile ado' Kilisito' aza lengi' do lungu' izelingumu' gamazi lamine' nene mo gilisa Kilisito'nimu' gili ele'vole' ikevo ne'mo nene O'moso'mo lemelove lo lo huko line' Sikalahu've nene ei' Kilisito'nimu' ve lo lehize-lengedo ei' ve lo a'mine Sikalahu' nedunu' nene noso molo-lengedavo nizave. 14 Ido' O'moso'mo ei' Sikalahu've lehize-lidine' nene evene' muki' O'mosomu' nene emeni dameni laminekisi neive li nopo'ni lilizave lo eze evenele leli' nene meni hizo do eita iline' gono api' ine' nene mudise do pelosa lemelesa salani molo-lidine' inite' linge ma nene mo lamineto' dalizave lo lelebizelesa a'mine salani molo-lidine' initekuti' ma a'mine Sikalahu've nene gomu' noso ne'mine molosa lehize-lidine' ve.
Paulo' Aza A'mine Luhuvo Gizo Hulo-ngidine' Aleve Nemu' O'mosola Line'15 Nemu' nene lingine Guvelesi ve Izesu' Kilisito'nimu' gili ele'vole' nani' ido' Izesu' zuho muki' lutine ngimi nasahili' i-ngidaa' nani' ne'mi gamazi've nene naza gelo 16 nemu' lengikumu' nene O'mosola isaa' neve lo gamene gamene opo'ni laa' nouve. Ido' ne'mino O'mosola lengikumu' laa' nouvongu' nene aza ne'mino hize ele' o-lengedelive losa ne'mine laa' nouve: 17 Lingine O'mosomu' gili guni ilisa gili'mi vi nizavo Guvetesi ve Izesu' Kilisito' O'moso've aza emeni dameni lamine' golososi minidi'mo guvele monaa' ive meteho aza nene gamazi monovo do soto' ogo lengelebizo ido' gili vevesaa' lengemeni nesi nene lehize-lengedelive lo ezela laa' nouve. 18 Ido' inite' ne'mine dalizave lo elese molo lingimine' gameneloti' gili ele'vole' igi a'minemu' gizebo igi minaa' nani' inite' nene aza guvelesi inite' ne'mine mana'mine inite' lamine' nene vauve elo eze evenele leli' lemelesa salani molo-lidine' ne'mi monovo nene lingine mo ningi gili vevesi 19 ido' amuzo ato ato' muki' ngivile' ogo osu' lo atoli'mine ogo dizo minine' amuzo've ne'mo laza ezemu' gele ele'vole' ogo minaa' nonive leli' hize ele' o-ledaa' neine' ne'mi monovo nesi ningi gili vevesi minilizave lo nemukisi O'mosola laa' nouve. 20 Ido' a'mine leze hize ele' o-ledaa' neine' amuzo atoli'mine ogo dizo minine' ne'mo nene Kilisitoda gono do mo hilinguti' do ote-do Okulumokuko do dize-do O'mosoloti' lemo minive'mi mo'mosi' Okulumoku' O'moso'mo ana hulaa' idaa hulo-davo mito' neive. 21 Ido' ne'mino mino Kilisito' aza nene evene' guve'inesi ve dizi minani' limi minani' ngomo' naba' ido' ato ato' amuzo'inesi minave muki' idise mene gameneu' nizani' engikovo' nesi nevoba asi alinge' gamenela soto' igi minilizani' nesi muki' nene mo ngivile' ogo osu' gehepeve losa mukiliti Guve'inesi ve lolo' ogo neive. 22 Ne'mino neivo O'moso ne'mo inite' muki' nene do Kilisito' gizeneukovo' leme-ngedo O'moso'mi evenele mulise lelito' nesi nene godotelo' minive mineleseive lo ele'mize molo-lidine' ve. 23 Ido' Kilisito' nene godotelo' minive neivo eze evenele mulise laza nene ei' oko'no've linge lolo' ogo mino a'mine numudo' namado' inite' mata' mukiku' mine osu' lo minevo dovo' ogo minive eita vo gi'mizekunivo ezesi lezesi nene evene' hamo' ne'mine lolo' ogo nonive nene none.
Copyright information for `ASO
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018


Ephesians 2
Laza Nene Helaa' Akalo' Mine Molo Minuninguti' O'moso'mo Do Lu' Izine' Nemu' Paulo' Lo-ngimine'1 Ido' lingine Zuda ve minamavesi gomu' monovo goloso palasa di soto' igi ido' lihimetinesi ve minaa' adi'mo lutine nene mo hele vine' gelavo minanguti' nene O'moso'mo Kilisito'ni hilinguti' do ote-dingu' nene linginesi makato' do ote-lingidine' ve. 2 Ee, gomu' nene lingine me misubou' aleveti monovo golosolo' e'meti nivi sikalahu' golosoliti muliselo' gizebo o neive eito' gelekele' igi minani' gameneu' nene monovo goloso palasa di soto' igi lihime di'mi vi minaa' ani' ve. Ido' a'mine sikalahu' golosoliti guve'inesi ve nene O'moso'mi gamazi gili hulaa' naveti lu'ningu' idise gono do minaa' ive nene neive. 3 Ido' gomu' nene Zuda ve lazasi nene a'mine O'moso'mi gamazi gili hulaa' avete igi mili iga' adi'mine ogo laza muki' gomu' lemeni dameni goloso ne'mo umo hilido' e'meto okodesi ido' gatesi engi' lasido' ogo molo minaa' une' ve. Ido' evene' linge muki' minani' ne'mino lazasi nene O'moso'mo izebolo' molavo lebelelido' o minine' lemeni dameni golososi minune' ve. 4 Ne'mino mino laza nene goloso initete ne'mo lutesi mo hele vivo minune' gelavo minune'za O'moso'mo leli' mulumote gelo isete vauve elo izaa' ive minosa lulo atoli'mine ogo lemaa' neine' nenako nemu' nene Kilisito'ni aza hilinguti' do ote-dingu' nene goloso initete ne'mo lelikisi hilune' gelavo noninguti' nene makato' do ote-lidine' ve. Ido' Kilisito'ni nene Okulumokuko do dize-do evene' nabalitevo' minaa' ani' mo'mosito' ele'mize molangu' nene lelikisi a'mine'mine ogo do dize-ledo a'mine ne'mine mo'mositelo' lele'mize molani' gelave. O'moso'mo ne'mino do lu' izine' nene inite' mamukisi nomine' asi mo leli' do lamine' o-ledelove losa do lu' izine' ve. 7 Aza ne'mino do lu' izine' nene evene' alinge' gamenela vomine atoli'mine ogo aza leli' do lamine' o-lidine' nene ningilizave losa ngelebizelesa ne'mino do lu' izine' ve. Ido' ne'mine ogo do lu' izelesa Izesu' Kilisito'ni nene lelikumu' ogo helelive lo imiseline' ne'mo nene lelikumu' do atoli'mine ogo muhelete ningine' nene soto' ogo neive. 8 Ee, O'moso'mo do lu' izine' nene inite' mamukisi nomine' asi mo leli' do lamine' o-ledelove losa nasahili' o-ledavo Izesu'nimu' gele ele'vole' une' nemu' nene do lu' izine' ve. Laza leli' amuzoteloti' gono duningumu' do lu' izamive. Asi O'moso'mo haza gidini ne'mine o-lidine' ve. 9 Ido' laza nene gono do minuningumu' do lu' izine' nomine' nenako nemu' nene leli' gono do minunidoti' ve lo okode do naba oga' nene ma nomive. 10 Ido' ne'mine noluvoni' nene O'moso'mo asi've gono dosa leli' do soto' o-ledavo none' nenako nemu' noluve. Aza nene leli' olihe do soto' o-ledamosa leli' nene monovo laminetokovo' e'meti minilizave losa gomukuti' gele minine' nenako laza Izesu' Kilisitoda gi'mizekunivo nemu' nene aza a'mine monovo lamine' nene igi mili minilizangumu' ve lo lemeni dameni gosoho' do soto' o-lidine' ve.
Gomu' Laza Nene Zuda Ve Minunivo Lingine Heta Ato' Ve Minavo Minunidoti' Nene O'moso'mo Kilisito' Evenele Lolo' O-ledo Do Hamo' O-ledave Lo Paulo' Lo-ngimine'11 Ido' lingine goloso gehepeve igi minanguti' nene O'moso'mo ne'mine ogo do lungu' izine' nenako nemu' gatine molavo opo'ni lami minikelizave. Nemu' nene O'moso'mi noso nene lengi' okodido' minamivo lingine heta ato' ve ve li li-lingidaa' ani' nemu' nene gatine molamivo ha gili minilo. Ee, evene' ingine a'inedunu' oko'ine lolovo huki hulaa' ani' nenako a'minemu' nene O'moso'mi noso do nonive ma nene none li laa' ave Zuda Ve ingine nene lengikumu' O'moso'mi noso di minamave ve li li-lingidaa' ani' ve. 12 A'mine gamenelo' nene lingine O'moso'mi evenele zuho Isilaele' aleveuti' minami heta ato' ve mini O'moso'mo Isilaele' aleve do ngu' izelive ma engita imiselelesa lo huko-ngidine' gamazi'mi lulou' nene lingine minami ido' Kilisitokisi nene do lungu' ezelido' mini mili minamani' gelavo ido' O'mososi nene lengikisi minamine' gelavo ido' inite' lamine' soto' o-ledeleseive li lingine gili ele'vole' igi a'minemu' gizebo igi minilizani' inite' nesi nene ma minamivo lingine misubouko haza minivi divi' igi mini mudise goloso ilizani' akalo' mini mili minani' nene gatine molamivo ha gili minilo. 13 Ee, ne'mine igi minani'za lingine gomu' nene O'mosomu' ningi gilami abaza' minave ma nene idise mo Kilisitoda igi gi'mizikevo lihimetinemu' vanise've hulo hiline' ne'mo nene lengele'mize O'mosola ogavo nizave. 14 Ido' ne'mine noluvoni' nene Kilisito' aza asi've nene heta ato' vesi Zuda vesi nene do hongu lo-ledo do hamo' o-lidine' nenako laza zou lo minune' monovo nene eitati' nenako nemu' nene noluve. Aza nene ge lukehe nebele ne lukehe gebele lo minune' monovote nene laza Zuda vesi heta ato' vesi minuningu' oluso' nene gesi ne'mine minine' nene kelo lolotolo' ogo do hulo lele'mize hamo' ine' ve. 15 Ido' Mose' aza ne'mine mana'mine ilo lo lou' gamazi ato ato' Zuda vemu' lo huko-ledavo ne'mi gesi mingu' minunivo ne'mo Zuda vesi heta ato' vesi do ato ato' o-ledavo ge lukehe nebele ne lukehe gebele lo minunivo Kilisito' aza Zuda vesi heta ato' vesi ato ato' minuninguti' nene do hamo' o-ledo a'mine zuho sita' minuninguti' nene hamo' zuho ne'mine gosoho' lolo' o-ngedelove lo ei' oko'no hulo hilidi'mo a'mine lou' gamazi nene do hulo do hongu lo-lidine' ve. 16 Izesu' aza nene lohoto' zalo' hilidi'mo laza Zuda ve minunivesi heta ato' vesi nene hoto hoto' mino lovo lolize une' giline' nene do hele-ledo mulise hamo' lolo' o-ledo ido' O'moso aza lihimetemu' izebolo' molavo minine' nesi nene bele helo O'mosola makato' do bize-ledo zogo limine' ve. 17 Ne'mine ogo hongu lo laminoovo' minali'mi gamazi nene O'mosomu' gilami abaza' minave heta ve linginesi ido' abaza' minamo O'mososi bizo minunive Zuda ve lelikisi nene ogo lo soto' ogo lo-lemavo gelekune. 18 Ne'mine noluvoni' nene KIlisito' aza lihimetemu' helo heta ato' vesi ido' Zuda vesi sitato' O'moso metehida alone' akate vele-ledavo O'moso'mi Sikalahu' hamo' ne'mo lele'mizo a'mine akalo' ogavo laza sitato' a'mido' ha oga' noune' nenako nemu' noluve.
19 Nemu' nene heta ato' ve lingine gomu' nene venenga ve ne'mine ido' ga' ve ne'mine minani' nene gohi minami O'moso'mi evene'vela vi gi'mizi eze gizebo ingu' minuniveti zuhou' nene mudise vi gi'mizi minikeve. 20 Ne'mine igi mini ei' evenele lili' igi minikevo O'moso aza lengiku' minevo' alevo' ogo minine' ne'mo lingine nene ei' numu've ne'mine lili' igi nizave. Ido' laza aposolokisi polohetesi nene mono' numuno di oti gizaa' nani' simeni ne'mine nene nonivo numuno nene lelito' do ngi lo lehete o minaa' neive. Ido' Kilisito' neve nene numuno muki' do gili' lo do ngi lo do minaa' ive numuno langise ne'mine nene mino numuno muki' nene do ngi lo neive. 21 Ee, numunoli'mi oko'no vai' nene ezelo' lehete o neivo ne'mo nene Guvelesi ve'mi kekeize mono' numuno lolo' o'mo vo minaa' neive. 22 Ido' linginesi Guvelesi vela igi gi'mizani' ne'mo O'moso aza a'mingu' minevo dovo' ilive lo O'moso'mi Sikalahu' ne'mo linginesi nene a'mine numuno ne'mi lingelalati' nene lolo' o-lengede'mo novive.
Copyright information for `ASO
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018


Hebrews 12
Izesungumu' Gele Ele'vole' Ogo Monoli'mi Lesisi'veu' Loti' Izo Mino Geni Lebelelingukisi Amuzo Molo Mineloningu' Nene Laza Nadi' Olobe Nemu' Lo-ngimine'1 A'mine O'mosomu' gele ele'vole' ogali'mi monovo di soto' mili lelebizave muki' ingine nene limuso ne'mini vai' goloso mini hizi vodo vodo i-lidi vonu' libili nizani' giline' nemu' nene laza okodela lihitehe' inite' vai' nene do hulo ido' lihime initeli'mo gizedelo' izo do mine' mine' iline' inite' nesi nene do hulo hazala ogo O'moso'mo aka lelebizidokovo' nene inite' mali'mo a'mine aka hize tile-ledamivo ido' ahukisi mo lamo lotikovo' izo vo minelone.
2 Ido' ne'mino loti' izo novo O'mosomu' gele ele'vole' oga' monovolo' nene gomu' molo lemo a'mine monovolo' e'mete osu' losa aka lelebizive Izesu'nivo' nene e'meto volone lo eitokovo' nene vete hulo-do volone. Aza nene alinge' nolize izo minelongumu' ve lo gelo evenelite ve goloso ve li gili lohoto' zalo' bililizangumu' ovozo helo minelingumu' nene haza inite' ve lo gele hulo golise vamo a'mine lohoto' zalo' bilangukisi nene amuzo molo minine' ve. Ne'mine ogo O'mosolati' lemo mineline' mo'mosi'velo' O'moso'mo ana hulaa' ida vo neive. 3 Ido' Izesu' monovomu' gililizani' nene aza mo hize ele' o-ledeline' nenako nemu' nene lingine monoku' amuzo molaakumu' gosele' lengebelavo lutine nene vo gilizevo ogalive li lihime daa' ave nete Izesu'ni biluva' i-daa' angu' amuzo molo minine' mamu' nene gili minilo.
Vete Zopovo Si'zo Monovo Lisihetokovo' Moneloningumu' Ve Lo O'moso'mo Geni Initeli'mi Lulou' Hulo-ledaa' Neingumu' Lo-ngimine'4 Lingine goloso inite' ne'mo do ongo-lengedelesa neivo amuzo mili lovo i imi a'mine'mi lulouti' nene lingine olihe vanise lepi hilamave. 5 Ido' lingine O'moso'mo muludingu' do lamine' ogo gipe'ne ve lo gamazi ma mono' godolou' ti' lo lo-lingidine' mamu' nene gatine molahe. Olo:
Gipe'nee, Guvelesi ve'mo evene' ma lulo ngemo minelive nene
ve'ine zopovo si'zi monovo lisihetokovo' monilizangumu' ve lo
geni initeli'mi lulou' ngele'mize molaloseive.
Ee, gipe'ne ve lo ningaa' ive muki' nene
ve'ine zopovo si'zilizave lo ngebeleleseive.
Ido' ne'mine oloseinako nemu' nene gaza Guvelesi ve'mo
veka zopovo si'zo monovo lisihetokovo' moneline lo
do lisihe' o-gedo geni initeli'mi lulou' gele'mize nomolavo ma
gaza nemu' gelanivo haza inite' lolo' amivo.
Ido' lihimeka nogimivo ma nemu' gosele' gebelamilive.
7 Geni initeli'mi lulou' mini ma nene Guvelesi ve'mo lele'mize akalo' neive li a'mine inite' nene gosele' lengebelamivo ha gihi minilo. Me'ninge nete gipe'ine ma ve'ine zopovo si'zilizave li ngibili di hehe li-ngidami huli-ngimikavo minani' nene ma minamavo mukito' nene ngibili di hehe li-ngidaa' nani' nemu' nene O'moso'mo linginesi gipe'ne nizave lo ne'mine o-lengedo noloseive. 8 Ee, me'ninge muki' nete gipe'ine ve'ine zopovo si'ziliza inite' di-ngidi di hehe li-ngidaa' naanako lengikisi O'moso'mo ne'mine o-lengedo minamine' neidiniko ei' izipahala zuho minami akalo' izipe ne'mine minadine. 9 Ido' a'mine gamazilo' imine' molo ma lolove. Ha okode losuvosi none' mene gidave metemote nete leli' vete zopovo si'zilizave li di hehe li-lidavo gelekele' o-ngedo mino lamine' gilune' nenako nemu' nene ne'mine o-ngedaa' noune' nene ivile' ogo vode lute lemeni dameni do soto' o-ledaa' ive metehine nene nabosa gelekele' o-duke'vo. Olo. Ee, laza ne'mine ogo ezelati' minevo' minevo' lemeni do minevo' minevo' olosunako nemu' nene gelekele' nabo o-do minelone. 10 Ee, me misubou' metemote di hehe li-lidavo gelekele' o-ngidune' nene ingine engi' lu'nido' lamine' oloseive li gilado' gamene li'nibevo' di hehe li-lidaa' ani'za O'moso ei' ne'mino lihimete goloso daa' monovote nene nomivo monovote lisihekisivo' minelone lo lele'mize lamine' iline' inite' do soto' o-ledo do hehe lo-ledaa' neine' nenako nemu' nene gelekele' nabo o-do minelone. 11 Vete zopovo si'zeloningumu' ve li di hehe li-lidi geni initeli'mi lulou' lele'mizi milikevo a'mingu' minelone' gameneu' nene lolize izo lanite' gelo minelonivoba ha mulumo alumo gelo minelesune'za ne'mine olone' ne'mo lele'mize akalo' ogavo ma alinge' ne'mi gihile've nene monovo lisihe' laminekovo' ogo molo nonivo lute nene zou lo minaa' neive.
12 O'moso'mo vetine zopovo si'zilizave lo geni initeli'mi lulou' lengele'mize molaa' neine' ne'mo nene lengele'mize lamine' oloseinako nemu' nene lingine lutine gopo o vivo lutine'mi gizene ana've nene gulu' gelo izo bele vivo lutine gilizevo ogo minaa' neine' nene gohi di oti-di gonou' ele'mizi milalo. 13 Ne'mine igi lutine ne'mo mono' akalo' volosa neivo ma lengiku' ve ma lingine lutine'mi gizene've goloso o vivo minave lingine nene gopo aka mili vami a'mido' lamini nivi lamine' ilizangumu' nene aka lamine' di hehe li vi minilo.
Ingine Monovo Lisihe' Igi Mili Ami O'moso Mehe'ine Imikevo Lihime nGemalive Lo Ga'ine Dani' Gamazi14 Ido' lengiku' lovo lolize nene soto' ogalive li evene' mukita hongu monovo nene igi mili ngelebizi minilizangumu' nene amuzo milalo. Ido' ve ma ingine O'moso'mi evenelelite di minilizani' monovo lisihe' lamine' nene engita nomivo minaa' nave nene Guvelesi ve mo ningamilizani' nenako lingine hongu monovo igi mili ilizadoti' nene O'moso'mi evenele nounako li monovo lisihe' laminetokovo' e'meto volone li amuzo mili minilo. 15 O'mosolati' nasahili' lamine' nene lengi' zuho malite ningi huli aka malo' vikelizave li ge gizebo o-nede ne gizebo o-gede li minilo. Ido' lengi' zuho mali'mo lengi' vovotingu' mino za mali'mo gihile ekese' ine' izaa' neine' ne'mino mino monovo goloso ato ato' do soto' ogo lengita geni do soto' o-lengedo neivo lengikuti' evene' lingela muki' nene a'mine'mine igi monovo goloso dikevo lutine do gopo ogalive li gizebo lekeseve igi minilo. 16 Ido' lengikuti' vene' vemoho' gopo'napa ingi monikelizave. Ido' lengikuti' evene' ma Esau' ne'mine mini O'mosomu' ga'ine molavo me misubou' initekumukovo' gili minikelizave li ge gizebo o-nede ne gizebo o-gede li minilo. Esau' aza nene Isaka' gana' gipele mino melehido' medelo mino melehi inite'velokisi nene medelo minelido' minine'za gamene ma a'mine uvoloho Esau' aza ga'na helo nakunolo Zakobo' noso' nite' gize vata' ogo minine' nenako a'minguti' nene linge ma nemavo nalongisi ve lo haza misubou' inite' noso' niteto' nene melehido' medelo mineline' mo'mosi've nene nakunolo Zakobo'ni eme molani' ve. Ee, Esau' aza O'mosomu' gala molavo me misubou' initekumukovo' gele minive mino haza noso' nite' nene gamene hamokovo' nalosa ido' nene inite' naba melehido' medelo mineline' mo'mosi've nene Zakobo'ni imine' ve. 17 Emavo Zakobo' ezelo' medelo minavo alinge' meleho aza gana've no'noho' ize-deline' no'noho' nene Zakobo'ni ize-davo Esau' aza me'neho no'noho' nene do tine' molo neni' no'noho' ize-nedelive lo ive ogo lulo do velepe' izeline' aka vise' ogo minine'za ma ningamivo meleho aza Esau' gamazi've gele huline' nene lingine mo gili nizani' ma neize. Nemu' nene lingine eze ine' ne'mine amilo.
18 Lingine O'mosola igi gi'mizani' nene Isilaele' aleve leli' avotemote Sinae golola lou' gamazi lo huko-ngidine' dalisa vangu' soto' ogo minine' inite' ne'mido' nene lingine ma amave. Ingine ha ve'inedunukovo' ningi ido' ga'inedunukovo' gililizani' inite' nevo'minevo' neido' ani' ma neive. Ee, ingine Sinae golola vado' nene olo' gulumo ogo minivo ido' liti'muso goloso izo minivo ido' hepe' naba mumu gehe gehe ogo elo minivo 19 ido' pikuli ne'mo nolo naba molo minivo ido' O'moso'mo gamazi livo gilave nete nolo nene gilangumu' golise gili gamazi gohi ma lelito' lisihe' ogo lo lemamilive li amuzo mili Mose'ni li-imani'. 20 Ido' O'moso'mo ti' lo lo huko-ngidine' nemu' ngemengingi goloso izine': A'mine Sinae golola vi lisi gililiza initepe evenepe nene mo geheni huli huli' igi ngibili hililizave. Ido' evenekovo' nevoba ize gulo nesi a'mida vi lisi gililizani' nene mo ngibili hililizave lo line'. 21 Ee, ingine ningani' inite' nene ngemengingi izaa' inite' atoli'mine goloso minavo Mose' aza nehelele goloso izavo luvoluvo zalo' do nouve lo lo-ngimine'.
22 Ee, lingine nene avotemotida Sinae golola ngemengingi inite' soto' o ngimine' ne'mido' nene ma vamave. Asi a'mine ngemengingi inite' ivile' ogo lamine' goloso minine' initeto' ikeni' neive. Ido' Zelusalemi numuno ebeku' minine' golo Zaioni ne'mine minevo' minevo' O'moso'mi numuno ebe' Zelusalemi ne'mino Okulumokuko minine' numuno ebeku' Zaioni golo mala nene lingine mo imi hilikeve. Ido' angelo' tauseni tauseni ne'minete zege' zege' igi ngolize izi minadasi 23 ido' O'moso'mo no'noho' ize-ngedeline' izipahala Okulumo' ebe' ngemelingumu' gulive'ine Okulumoku' gize molave engi' muliseukisi nene mo imi hilikeve. Ido' evene' mukiliti O'moso leli' zaasi naba minidasi ido' ve lisihe' ne'mine mo hilikevo sikalahu'ine O'moso'mo mudise ngele'mize lamine' ogavo nizada nesi nene mo imi hilikeve. 24 Ido' lelikisi O'mososi kuku holo-ledo gamazi hulo volelo' melo' o-ledo O'moso'mo gamazi lamine' gosoho' lo huko-lidine' lo-do ogo limive Izesuda nesi imi hilikevo vanise've lutido' hibi' izo huline' gelavo minikeve. Kaini' aza Abeli'ni bele hiline' vanise've nene misubou' do'mozavo O'moso'mo ningo Kaini'ni nene lihime imine'za Izesu'ni bili hilani' vanise've nene ningo lihime lemamo isete izine' nenako a'mine vanise've ne'mo gono dani' nene Abeli' vanise'mo gono dani' nene ivile' ogosa gono lamine' dani' ve. Ne'mo lingine nene mo a'mingu' imi hilikeve. Ido' lingine a'mingu' nene mo imi hilikenako nemu' nene O'moso'mo nasahili' o-ledo hize ele' o-ledaa' neine' nene lengikuti' ve malite ningi huli monovo goloso lengi' vovotingu' di soto' ikelizave li gizebo lamine' igi minilo.
25 Ee, O'moso'mi gamazi Izesu' lo-lingimine' nene hulikelizaze. Gizebo lamine' igi minilo. Ingine O'moso'mi gamazi misubou' mene Mose' lo-ngimine' gili hulave nene O'moso'mo ngebelelinguti' olovo' igi golise viliza aka'ine ma minamivo aza lihime ngemaa' neine' nenako nemu' O'moso'mi gamazi nene Okulumokuti' lo-limine' nenako gele hulolone' nene laza O'moso'mo lihime lemelinguti' nene mo keke' ngelo olovo' amolosunako nemu' nene a'mine gamazi nene gili hulikelizaze. Gizebo lamine' igi minilo. 26 Mose' Sinai gololo' dizo minine' gameneu' nene O'moso'mo gamazi nolo-imivo nolo ne'mo misubo nene do mo'mongo' ine' ve. Ido' O'moso'mo idise ti' lo lo huko neine' ma neive: Ihe' inite' muki' nene gamene hamokovo' ma do mo'mongo' olosuve. Ido' misubovo' nevoba okulumo' nesi do mo'mongo' olosuve lo line' ve. 27 Ido' inite' mata' nene gohi do mo'mongo' olosuve lo line' nene aza inite' mata' muki' do soto' muluvoni' nene do mo'mongo' ogo do hulokuvo mo'mongo' ami minilizani' initekovo' nene ha minivi' minivi' ilisave lo gele mino do mo'mongo' ilingumu' line' ve. 28 Ido' laza O'moso'mo gizebo ingu' mo'mongo' amiline' ebe' minevo' minevo' ilingu' nene vo holokune' nenako nemu' nene O'moso isaa' neve lo-do opo'ni lo-delone' nene mulunou' lamine' gelelidokovo' o-delone. Ido' ololi'mo inite' lo'voto osu' liline' ne'mino O'mosote ne'mo evene' goloso ngebele osu' loloseinako eze opo'ni lolone' nene ezemu' lehelele izivo golise've gele mino ne'mine ogo minelone.
Copyright information for `ASO
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018


Colossians 21 Ido' ne'mine noluvoni' nene naza lengikumukisi ido' Laodikia ebeku' minavemukisi ido' neni' go'ne ve'ne gehepevelo' ningamave linge mukikumukisi nene mono' gono zege' zege' ogo daa' nouvongumu' nene gililizave losa noluve. 2 Ido' ne'mine nouvoni' nene ingine lu'ine amuzo molavo lu'ine ne geme ge neme li di hamo' igi bizi minilizangumu' ve losa ne'mine nouve. Ne'mine igi mono' nene mo gili vevesilizadi'mo nene gili ele'vole' gehepeve igi O'moso'mo suno' molani' inite' Kilisito'nimu' nene gili ngolo' li minilizave losa gele noosa noluve. 3 Ido' mono' gele osu' lo otohato ogo minaa' monovo muki' nene heneni lamine' di haleki milaa' naani' ne'mine mino a'mine nene ei' Kilisitoda mine osu' lo neive. 4 Ne'mine noluvoni' nene evene' hamolitesi gamazi noso'vesi li-lingimii gotine izi lengele'mize gopo ikelizave losa noluve. 5 Ee, naza nene hota goloso nouha lu'ne ga'ne've nene mo lengikisi gehepeve neivo lingine Kilisito'nimu' gili ele'vole' anitine nene ma hulami di gili' li mini di hamo' igi mine lamine' igi nizani' nene ningo gelo nolize izo nouve.
Kilisitoda Gi'mizi Gelekele' I-dani' Ne'mo O'mosolati' Lengemeni Dameni Nene Mo Dikeni' Nenaze. Evenelite Di Soto' Ani' Gamazilo' Nene Gelekele' Igi Minamilo Lo Paulo' Lo-ngimine' Gamazi6 Lingine Guvetesi ve minelive li Izesu' Kilisito'ni nene di ti' ani' nenaze. Nemu' lingine nene ezela e'meti igi milisa minilo. 7 Luhisetine nene Izesu' Kilisitodo' do neivosa minevo' alevotine nene eita di lehete igi li-lingimani' gamazilo' nene e'metisa ezemu' gili ele'vole' naani' nene di amuzo mili'mi vi mini a'minemu' O'mosola nene isaa' neve li opo'ni vauve ili li minilo. 8 Evene' hamolitesi gotine izi gihile've nomine' gamazimu' nene otohato gamazi lamine' ve li lengele'mize gopo igi a'mido' di gelekele' i-lingidikelizaze. Ehe' igi ningisa minilo. A'ne'mine gamazi li-lingimilizani' nene Kilisito' gamazilo' vo daline' gamazi li-lingimilizavoba asi haza evenelite ne'mine mana'mine initeliti monovomu' nene avotemotidati' li di dizani' gamazivo' nene li-lingimilisave. 9 Ido' ne'mine noluvoni' nene ei' Kilisitoda ei' oko'nola gehepeve nene O'moso'mi emeni dameni vai' nene mo mine molo osu' lo neine' nenako nemu' nene noluve. 10 Ido' O'moso'mi emeni dameni vai' Kilisitoda neine' ne'mo nene lingine ezelo' gi'mizi nizani' nenako eitati' neve nene lutine'mo minevo' alevo' iline' inite' vai' nene lingine di osu' li nizanako nemu' nene ngomosi ma vise' amilisave. A'mine Kilisito' nene guve'inesi ve gizebo iga' amuzo di nizave mukiliti godo'nido' minive ne neive. 11 Ezelo' vi gi'mizikevosa O'moso'mi noso neve nene mo lengita molo-lengede neive. A'mine O'moso'mi noso nene evenelite Zuda veti monovolo' e'meti okodine lolovo huki huli-lingidiisa milani' nevoba asi lengemeni dameni litehe nene di hulikevo Kilisito' asi've nene a'mine O'moso'mi noso nene molo-lingidine' ve. 12 Ee, lingine noso hilangu' nene Kilisito' galeseu' limingu' nene linginesi maka' ezesi limani' gele neive. Ido' ezelo' gi'mizi mini eze galeseuti' do ote-dive O'moso'mi amuzo ne'mo lelikisi do ote-ledelido' lisihe' o neive li gili ele'vole' ani' ne'mo nene ezesi galeseuti' do ote-dingu' nene lengikisi makato' do ote-lingidine' gele neive. 13 Ee, lingine O'moso'mi noso lengita nomine' mini lengemeni dameni litehe nene hulamii goloso nite' di minadi'mo lutine hele vine' minanguti' nene Kilisito'nisi maka' lengi' lutinesi nene O'moso'mo do vele gizine' ve. Ne'mino Kilisito'nisi makato' do ote-lidine' giline' nene aza goloso nitete muki' do hulo-ledosa nene ne'mine ine' ve. 14 Leli' lihimetemu' lo soto' ogo goni' o-ledelesa minine' luhuvo nite' Mose' gizine' lou' gamazi nene lohoto' zalo' belo bado a'mine gamazi ne'mo leli' goni' o-ledeline' amuzo've nene do hulavo osu' gehepeve line' ve. 15 Ne'mino Kilisito' lohoto' zalo' hilidi'mo nene aza guve'inesi sikalahu' goloso gizebo iga' amuzo'inesi minave nene ngivile' ogosa amuzo'ine nene do hulo-ngedosa a'mine lohoto' zadunu' ngivile' ogosa neine' monovo nene evene' mukiliti ve'nido' do soto' ogo osu' laave.
16 Ne'mine ine' nenako nemu' nene lingine noso' nite' ma naakumu' nehe malise ogakumu' nehe evene' malite ne'mine ne'mine ilizave lii monovotinemu' ize' mili lii lengemenga lilizani' nene gili ngimamilo. Ido' a'mine'mine igi evenelite holise' minaa' ani' gamene ado' kilisimasilo' kilisimasilo' noso' nite' naba naa' ani' gamenelokisi ike'ni gosoho' soto' ine' gamenelo' gamenelokisi ido' saleleu' saleleukisi nene lingine holise' minaa' naahe minamaa' naahe ne'mine naavo evene' malite a'mine monovotinemu' ize' mili lii lengemenga nilavo ma nene gili ngimamilo. 17 A'mine noso' nite' nehe holise' gamene nehe ne'mine inite' nene alinge' soto' ilizani' initeliti avazaha'ine mumuno'ine ne'mine minani'za a'mine initeliti inite' gihile'ine nene Kilisito' ne neive. 18 Evene' malite ha me misubou' alevete ga'ine gilaa' adi'mine igi gilii ingine laza vetelo' inite' o molavo ninguune' nenako nemu' nene laza mono' monovo gehepeve gele none liisa engi' oko'ine nene hazamu' di dizi minii lengikumu' nene lingine amuzo mili okodine di limisa angelo' gubi' izi ngimaa' amilizani' nene lukuvo nalizado' lisihe' igi minamilisave lii lutingu' hizilizani' nene gili ngimamilo. 19 A'mine ne'mine aleve nene leli' godote ne'mino neive Kilisitodo' nene eze aleve mukito' gi'mizo none' ne'mine igi ingine nene gi'mizamave. Ido' laza eito' gi'mizo none' nene ezelati' gu'nuhuvolo ne'mo eze oko'no linge ato ato' ne'mine nonive muki' nene do gili' lo-lidivo mino O'moso'mo hize ele' o-lede neivo ne'mo nene naba o'mo vo minaa' noune.
20 Lingine nene Kilisitolesi maka' hiliisa me misubou' alevete ne'mine mana'mine initekumu' gili laa' ani' gamazilo' gelekele' igi minanguti' nene kuluhizisa nizani' nenako nemu' nene lingine a'mine Kilisito'nimu' gilamave me misubou' aleveti muliseuti' ha nizani' gilivo evenelite ne'mine mana'mine initekumu' nene di gilamilo ido' ni gilamilo ido' diisa igi mili amilo li li-lingidaa' ani' gamazilo' gelekele' igivo' minaa' naani' nene nanimu' naave. 22 Ingine ne'mine li-lingidaa' ani' inite' nene ha igi mili naavo osu' loosa vo haza oga' neine' initekumukovo' nene li-lingidaa' ani' ve. Ido' ingine ne'mine iga' ani' nene haza evenelitevo' apizi ngimi li huki li-ngidaa' ani' gamazilo' e'metiisa iga' ani' ve. 23 A'mine laa' ani' gamazi ne'mo nene okodeloti' monokumu' lanite' gelo amuzo molo e'metaakumukisi ido' leli' okode nene lanite' gelamiline' inite' o-do do limune' gelo minaakumukisi nene laa' neine' nenako a'mine neve nene otohato gamazi gele neine'za a'mine lemeni dameni litehe ne'mo lanite' giline' monovo nene do leme-doo e'metamo mineloningumu' nene mo keke' hize ele' o-ledesa'mive.
Copyright information for `ASO
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018


Romans 16
Paulo' Evene' Muki' nGopo'ni Line' Gamazi1 Alungo ma gulive Hoibe' lengita naani' nene nasahili' i-dilizave lo eze monovo've ti' lo nolo-lingimuve: Aza nene Izesu' evenele Kenekelea ebeku' mulise milaa' nada mono' gono daa' ine' alu nene neive. 2 Nemu' nene Izesu' evenele zuho ilizado' lisihe' o neine' monovolo' nene e'meti Guvelesi vemu' ve li ele'mize lamine' ilizave lo noluve. Ido' aza nene evene' vaikisi nenikisi hize ele' o-ledaa' ine' nenako nemu' nene inite' ne'mine mana'minemu' vise' iline' nene lingine hize ele' i-dilo.
3 Ido' nezesi makato' Izesu' Kilisito' gono daa' une' aleve Pilisikangi ido' vanaho Akuilangi nene ngopo'ni noluze. Li-ngimilo. 4 Ingine nene ngibili hilaa' akalo' vi neni' lukuvo nimasine' ve. Nemu' nene naza engikumu' isetine ve lo mulu'neu' lamine' gelaa' nouve. Ido' nenikovo' nevoba asi Izesu' evenele zuholiti mulise muki' heta ato' vetingu' mini'mi monani' inginesi nene a'minemu' mulu'ningu' lamine' gilaa' nave. 5 Ido' engi' numu'ningu' mulise milaa' navesi nene ngopo'ni noluze. Li-ngimilo. Ido' Asia misubou' aleveuti' gana' Kilisitoda vo gi'mizive lu'ne eme nouve Epaineto'ni nesi nene opo'ni noluze. Li-imilo. 6 Ido' lengito' gono amuzo molo daa' ine' alu Malia'ni nesi nene opo'ni noluze. Li-imilo. 7 Ido' neni' ne'mini Zuda ve minasive nenikisi makato' galapusolo' minunive Adilonikongi Zuniangi nene ngopo'ni noluze. Li-ngimilo. Aposololiti muliseu' nene engi' gulive'ine dize minine' ve. Ido' ingine nene gomu' mili nimi Kilisitoda vi gi'mizi minasine' ve. 8 Ido' Guvelesi vela gi'mizusive lu'ne eme nouve Abiliato'nisi nene opo'ni noluze. Li-imilo. 9 Ido' maka' Kilisitoda gono daa' unive Ulubano'nisi ido' lu'ne eme nouve Sitaki'ni nesi nene ngopo'ni noluze. Li-ngimilo. 10 Ido' Kilisito'nimu' gele ele'vole' oga' ive gehepeve Apele'ni nesi opo'ni noluze. Li-imilo. Ido' Alisitobulo' zuho nesi nene ngopo'ni noluze. Li-ngimilo. 11 Ido' neni' ne'mine Zuda ve minive Helodia'nisi nene opo'ni noluze. Li-imilo. Ido' Nalakiso' zuho nesi nene Guvetesi ve'mi zuho nizanako engikisi nene ngopo'ni noluze. Li-ngimilo. 12 Ido' Guvelesi ve'mi gono amuzo mili daa' asive Tilihainangi Tilihosangi nesi nene ngopo'ni noluze. Li-ngimilo. Ido' Guvelesi ve'mi gono vai' amuzo molo daa' ine' alu Pelesi'ni nesi nene opo'ni noluze. Li-imilo. 13 Ido' Guvelesi ve'mi evenele lamine' gehepeve minive Luhu'ni nesi opo'ni lo ei' izeleho neni' ize'neho gelo minine' nesi nene opo'ni noluze. Li-ngimilo. 14 Ido' Asungilito' ve Helegoni' ve Helemesi' ve Patalobasi' ve Helemasi' ve ido' leze zuho engikisi makato' minave nene ngopo'ni noluze. Li-ngimilo. 15 Ido' Hilologo' ve Zulia' ve ido' Neleakisi alunolosi ido' Oliba' ve ido' Kilisito' evenele linge ma engikisi nizani' nesi nene ngopo'ni noluze. Li-ngimilo.
16 Lingine nene O'moso'mi evenelelite ilizado' o minine' monovolo' nene igi adingu' di ge nabuti' ize ne gabuti' ize li minaa' ilo. Ido' Kilisito' eveneleliti mulise mevola mini'mi monadite nene muki' longopo'ni nilave.
Evene' Ma Mono' Di Gopo Igi Li Izesu' Evenele Hizi Ho'li-ngidilizavemu' Gizebo Lamine' Igi Engikumu' Olovo' Igi Minilo Lo Paulo' Line' Gamazi17 Neze zuhokizo, gatine do naza amuzo molo ti' lo nolo-lingimuve: Ehetine' neve. Lingine mono' ganakuti' gilado' vo damine' gamazi li-lingimi monokuti' limi ingaliza initekisi ido' hizi ho'lilizani' gamazisi lilizavemu' nene gizebo igi olovo' igi minilo. 18 Nene nanitekumu' ve. A'ne'mine ve ingine nene Guvetesi ve Kilisito'nimu' gelekele' iga' navoba asi engi' oko'nine ne'mo lanite' giline' initetokovo' nene gelekele' iga' nave. Gamazi lanite' ine' gamazi soza saza gamazi lisa ingine golosomu' gilamaveti lu'ine nene golo izi ngele'mize gopo iga' nave. 19 Ee, lingine gamazi lamineto' gelekele' iga' nangumu' guvetine nene mo misubou' misubou' buu lo monine' nenako nemu' nene naza lengikumu' nolize izaa' nouve. Ne neiha lingine monovo laminekumu' nene gili nge li minikevo monovo goloso nene lengito' vo gi'mize minamilive lo gele nouve.
20 Ne'mine ikevo hongu lo lamino minaa' monovo do soto' oga' ive O'moso ne'mo nene mine ha'na amo hize ele' o-lengedo neivo Satanisi ei' zuhosi ngivile' gehepeve igi lingine lisi hupi' izi-ngidani' geleleseive.
Guvetesi ve Izesu' nasahili've nene lengita minivoo.
21 Nezesi maka' gono daa' usive Timoteo' nene longopo'ni nolive. Ido' neni' ne'mini Zuda ve minave Lukiole Zasonile Sosipatelole ingine nesi nene longopo'ni nilave.
22 Ido' Paulo' gamazi nolivo luhuvo nite' mene gizuve Teletio' nazasi nene Guvelesi ve'mi evenele nouvonako longopo'ni noluve.
23 Ido' Paulo' naza numu'veu' ongaa' uve Gaio' ei' nesi nene longopo'ni nolive. Eze numu'veu' nene Kilisito' evenele muki' nesi nene mulise milaa' nave.
Ido' mene numuno ebeku' ngamani monilo' gizebo oga' ive Elasito' ve ido' leze zuho Kualato' ve engi' nesi nene longopo'ni nilasive.
Paulo' Gamazi've Lo Osu' Lo O'moso Opo'ni Lo Line' Gamazi25 Naza mono' gamazi lamine' lo soto soto' nouvoni' ne'mo nene O'moso'mo monoku' do ngi lo-lengedelido' o neive lo neine' ve. A'mine gamazi nene Izesu' Kilisito'nimu' gamazi lamine' nene neive. Gamene gala'mudati' vomine a'mine suno' gamazi haleke minine' nene vo'mo vo'mo ogo idise mene soto' nopizive. Ee, heta ato' ve muki' a'mine gamazimu' nene gili gili ele'vole' igi a'mido' gelekele' igi e'metilizave lo idise nene minevo' minevo' O'moso ne'mo lavo polohetelite gizikani' gamazi nene lo-ngemo a'mine gamazi nene heta ato' ve mukita nene lo soto' nounivo a'mine gamazi nene soto' nopizive. 27 O'moso ei' hamo' nene otohato ve ne neive. Ne'mine o neize. Laza nene do hozi lo-do Izesu' Kilisito'nimu' ve lo opo'ni lo minevo' minevo' ogo minelone' nene oku' lamivoo. Ne'mine ogo miniliho.
Copyright information for `ASO
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018


Philippians 2
Izesu' Kilisito' Ei' Oko'no Do'mo Lemo Zou Lo Minidi'mine Igi Lengi' Okodine Di'mi Limi Zou Li Mini Lengi' Zuhomu' Gilavo Lingivile' Igi Dizi Minilizave Lo Paulo' Line' Gamazi1 Ne'mino neine' nenako nemu' nene naza agae lo ti' lo nolo-lingiduve: Lingine Kilisitoda gi'mizi nizani' ne'mo hize ele' o-lengedavo ido' Kilisito' lulo limine' ne'mo nene lutine do upuho' o-lengedavo ido' O'moso'mi Sikalahu' ne'mo lengikisi bizo neivo muludine hukavo mulumo'ine ningaa' monovo nene lingine di nilizani' nenako nemu' nene 2 naza nene nolize gehepeve izeloni' aka nene ma di soto' i-nidisa ne'mine igi minilo: A'mine nene ado' lingine lutine gatine di hamo' igivo' mini lutine ngemaa' monovo hamoto' e'meti ge luka neme ne lu'ne geme li mini lutine vo hamo' ogavo hamo' gatinevo' gili minilo. 3 Lengiku' nene lengikuti' ma ngivile' ogo minelone li okodine hazamu' di dizaa' monovolo' nene e'metilizavoba asi lengi' okodine di'mi limi mini lengi' okodinemu' gilaa' nani' nene ivile' ivosa evene' mamu' gilavo dizo mineleseive. 4 Lingine hamo hamo' lengi' initetinemukovo' vise' igi minami lingine hamo hamo' evene' linge ma neti inite'inemukisi nene vise' igi hize ele' i-ngidi minilo. 5 Lengi' lengemeni damenitine nene mo Kilisito' emeni dameni've gehepeve me'minesi nene di minilo: 6 Ado' aza neve nene mo ganakuti' O'moso'mi emeni dameni gehepevesi minine'za aza nene O'mososi lisiheto' minine' mo'mosi've nene do gili' lo do minelove lo gelamo 7 a'mine amuzo've nene do hulo gelekele' ve ne'mineti ngemeni dameni gehepeve do otuho evene' okode ne'minesi lolo' ine' ve. Evene' okode ne'minesi soto' ogo mino 8 ei' oko'no nene do leme gehepeve noogo O'mosolo' gelekele' ogo minine' nene O'moso'mo vo heleline line' gamazilokisi nene gele doosa hiline' ve. Ee, lohoto' zalo' bililizanguti' nene ovozo helo olovo' amo O'moso gelekele' o-do evene' mukiliti ve'nido' ve goloso gehepeve ne'mine lolo' ogo lohoto' zalokisi nene hiline' ve. 9 Ne'mine ingumu' nene O'moso'mo do'mo dizo dizo mo mo'mosi' nabalo' goloso hozine hulo-doo ei' gulive do hozi lo-dine' ne'mo nene gulive ato ato' muki' nene ngivile' ogosa minine' ve. 10 Ido' ne'mine ine' nene Okulumoku' nizani' initekisi misubolo' nizanikisi misubo lulou' nizanikisi mukito' Izesu' gulive lilizado' nene obuvo'ine hizi imi 11 mukito' Izesu' Kilisito' neve nene Guvelesi ve naba neive li li soto' ilizave losa ne'mine ine' ve. Ido' Izesu'ni ne'mine i-dikevo ne'mo nene meleho O'moso ne'mi guvele nene voloseive.
Nenito' Gelekele' I-nidi Mini O'moso'mo Do Lungu' Izeline' Ne'mi Gihile Di Soto' I'mi Vi Minilizangu' Nene Sonohi' Ne'minisa Ve'ne Ve'ne Ili Minilizave Lo Paulo' Line' Gamazi12 Lu'ne lengeme nouvoni' alevekizo, Izesu' aza nene O'moso ne'mino gelekele' o-do minine' nenako nemu' nene lingine a'mine'mine igi gelekele' igi minilo. Gomu' naza lengikisi minuvongu' gamene gamene gelekele' i-nidaa' ani' ma'mine igi mini idise naza lengikisi minamuvodo' nene a'mine gomu' monovotine nene ivile' igisa gelekele' gehepeve i-nidilo. Naza ti' lo nolo-lingimuve: O'moso'mo do lungu' izeline' nenaze. Ne'mi gihile di soto' ilizangisi lengi' nene ladise ogalone li golise gili luvo luvo izi minisa nene amuzo mili gono dalo. 13 Ne'mine noluvoni' nene nanitekumu' ve. O'moso'mo gilivo lamine' iline' inite' olone li gilisa lingine a'mine inite' ilizado' nene do upuho' noo-lengedo asi've O'moso neve nene lengiku' omo mino gono nodave. 14 Nemu' nene lingine ne'mine mana'mine inite' igi mili minilizangu' nene nulu nulunga li lihiteheka li lovo lolize amisavo' nene igi mili minilo. 15 Ido' ne'mine igi minilizave lo noluvoni' nene nanitekumu' noluve: Lingine nene okodido' gamazi nomivo mini lutingukisi goloso monovo nomivo mini me misubou' aleve aka lisiheto' vami zovo' zava' izi vaa' aveti vovo'ningu' nene O'moso'mi izipahala zuho lengita goloso nite' ma gi'mizamine' minilizangumu' nene ne'mine ilizave losa noluve. Ne'mine igi mini a'mine me misubou' aleveti vovo'ningu' mene sonohi' ne'minisa ve'ne ve'ne ili mini 16 minevo' minevo' minaali'mi gamazi nene di hozi li minikevo naza loti' hazamu' izo minuvoni' nomive lo ido' amuzo molo gono hazamu' do minuvoni' nomive losa Kilisito' aline' gamenelo' nene lengikumu' lo soto' ogo nolize izelodo' minelesuve. 17 Neze nene nibili hililizahe gelamuha ne'mine ma ikevo vanise lepeloni' nene lingine Kilisito'nimu' gili ele'vole' iga' naani' nene sipisipi O'moso imilisa bilaa' naani' ne'mino neivo a'mine nene lingine mo O'moso lehizi-di nizado' neni' vanise'ne lepeloni' nene a'mido' imine' molo mineleseive losa nolize noizuve. Ido' a'minemu' nolize izeloni' nene lengi' mukikisi maka' lolize izelesune. 18 Ido' ne'mine oloni' nene lingine a'mine'mine igi longolize iziisa nenikisi makato' lolize izelonido' o neive.
Timoteongi Epahaloditongi Nene Engita nGimiselelove Loosa Engi' Monovo Danava'ine Paulo' Lo-ngimine' Gamazi19 Naza lengi' nene nadii nizahe lo a'minemu' gelosa mulu'neu' lamine' gelelove loo Guvelesi ve Izesu' lulolo' noline' nene Timoteo'ni lengita nene lite' losa imiselelove losa gele nouve. 20 Ido' Timoteo'ni ne'mine nene nenikisi mela ma minamave. Asi ei' hamo' nene neni' gelaa' nouvodi'mine ogo gilivo bizo minusive mino lengikumu' gehepeve ogo minelive ne neive. 21 Ido' linge ma muki' nete nene engi' inite'inemukovo' gili minisa Izesu' Kilisito' gono'vemu' nene ma gilisa'mave. 22 Ido' Timoteo' monovo've lamine' mamu' nene lingine mo gili nizani' ma neive. Aza nene nenikisi melehoi gipelei ne'mine lolo' ogo mono' gamazi lamineto' nene gelekele' ogo do hutile' ogo minaa' nousive. 23 Ne'mino minaa' nousingumu' lengita imiselelove nene ei' ve losa gelo neni' oko'nela inite' soto' iline' ma nene vo nadi' nadi' ilihe ninge minosa lite' lo lengita imiselelove lo giluve. 24 Ido' Guvelesi vemu' gele ele'vole' o nouvoni' nenako nemu' nene neni' nesi mo lite' lo lengita alosuve losa gele mu'musi' o nouve.
25 Ido' nenikisi gono doo monoli'mi lovou' makato' zege' zege' ogo minusive leze zuho lengi' imiselikevo ogo nasahili' o-nedo minaa' ive Epahalodito' nene naza lengita tine' molo vilido' o neive lo gelosa gohi lengita imiselelesa nouve. 26 Nene nanitekumu' ve. Aza lengi' mukikumu' nene gohi ningelove lo lulou' huhu lo gelo miningu' nene aza inite' gize do miningumu' lingine gilangumu' nene gelosa gala muki' goloso nogilive. 27 Ee, lamineto' ei' nene mo inite' gize do helaato' mine molani'za O'moso'mo do u' izine' ve. Ido' ne'mine ine' nene eikovo' ne'mine o-damive. Nenikisi nene geni geho mino a'minemu' mulumo gelo nouvongu' mene gohi mulolo kalolo' ogo mulumo gele-daline losa O'moso'mo nenikisi nene do nu' izive. 28 Ido' aza lengikumu' mulunou' huhu lo gelo mino lengikumu' gala muki' gelo minine' nenako nemu' nene lingine eze ningisa muludingu' lamine' gohi nigilavosa nezela mulumo minine' nene ngomo ilive lo gelo lengita imiselelongumu' lu'ne nene amuzo molo otavo imiselelesa nouve. 29 Ne'mine olosuze. Lengi' nene Izesu' Kilisito' zuholiti sunolo' e'meti longolize naba izi minisa ele'mize lamine' ilo. Lingine nene ne'mine vemu' gilavoo dizosa minelido' o neive. 30 Ido' ezemu' nene lingine gilavoo dizosa minelido' o neive noluvoni' nene nemu' noluve. Aza nene lengito' medelo mino neni' nene nasahili' o-nedelove loosa ei' minevo' alevo've hulo labuluvo ogo Kilisito' gono've hize ele' ogo miningu' nene hilinguti' hakaave.
Copyright information for `ASO
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018


2 Corinthians 1
Paulo' Aza Izesu' Evenele No'noho' Ize-ngedo Lo-ngimine' Gamazi1 Izesu' Kilisito' aposolo mineline lo O'moso'mo ei' lulolo' nele'mize molave Paulo' naza leze zuho Timoteokisi maka' mino O'moso'mi evenele zuho Kolidi ebeku' mulise milaa' nave lengikisi ido' Akaia misubo linge mukiku' O'moso'mi evenele mini'mi monani' lengikisi nene luhuvo nite' mene nogize-lingiduze. Ningilo. 2 Ido' meteho O'moso ido' Guvelesi ve Izesu' Kilisito' engitati' nasahili' ido' hongu lo lamino minaa' monovo nene lengita mine do vo minivoo.
O'moso'mo Do Lu' Izaa' Ine' Monovo Lo Soto' Ogo A'minemu' Paulo' O'moso Opo'ni Line' Gamazi3 Guvetesi ve Izesu' Kilisito' ei' O'moso've mino ei' meleho minive nene opo'ni lolone. Aza nene mulumote gelaa' monovoli'mi meleho mino hize ele' oga' monovo muki' do soto' o-ledaa' neine' O'moso nene neive. 4 O'moso naza hize ele' okuvo ingine a'mine'mine igi evene' ma ne'mine mana'mine geni gihilizani' nene hize ele' i-ngidilizado' lisihe' i minilizangumu' ve lo aza nene genite vaiku' hize ele' o-ledaa' neive. 5 Ido' ne'mine noluvoni' nene nemu' noluve. Laza nene Kilisito' mulumo gilidi'mine ogo mulumo vauve elo gelaa' noune'za a'mingu' nene O'moso'mo Kilisito'nimu' ve lo hize ele' nesi vauve elo o-ledaa' neive. 6 Laza mulumo gono nodune' nene O'moso'mo lengi' hize ele' o-lengedo do lungu' izelingumu' ve losa nene nodune. Ido' O'moso'mo leli' hize ele' o-lede neine' ne'mo nene lengi' hize ele' o-lengedelingumu' ve lo hize ele' o-lede neive. Laza mulumo gono nodunidi'mine igi linginesi nene mulumo gono di ha gihi di dizi minilizani' ne'mo nene O'moso'mo a'mine'mine ogo hize ele' o-lengedeleseive. 7 Ido' leze mulumo gono dunidi'mine igi linginesi nene nidaze. Nemu' nene O'moso'mo leli' hize ele' o-ledaa' neidi'mine ogo lengikisi nene a'mine'mine ogo hize ele' o-lengedeleseive lo gelosa lengikumu' nene monoku' ele'vole' igi minilisave lo gele none' nene mo gele ele'vole' o none.
8 Neze zuhokizo, Asia misubou' geni initeli'mi lulou' minune' nemu' nene lo-lengemamuvo lingine gilami minilizani' nene edamoloseive lo gelosa mene nolo-lingimuve. Laza nene a'mine geni leli' okodela soto' ine' nene atoli'mine geni mo ngelo gehamolonido' o minine' geni soto' o-ledavo ne'mo leli' nene gohi minevo' alevo' amolobe lo gate muki' goloso gelo golise gilune. 9 Ee, luteu' neve nene mo helaato' lele'mize milikeni' neive losa gele minune. Ne'mine inite' soto' o-lidine' nene laza lelito' gele medelo mino minamo asi hilanguti' do ote-ngedaa' ive O'mosolo' nene lehete o mineloningumu' nene soto' o-lidine' ve. 10 Ido' monovo goloso gehepeve ato ato' i-lidilisa ani' ne'mo nene hilunidine'za O'moso ne'mo nene mo do lu' ize'mo vo minine' ve. Ido' aza gohi do lu' izelido' o neive. Ee, linginesi nene lelikumu' O'mosola li hize ele' i-lidi nizavo aza nene gohi do lu' izeleseive losa eito' gele mu'musi' ogo none. Ne'mine ogosa ezela evene' mukilite lelikumu' lilizani' nene gelosa mangi o-ledo lukuvo lemeline' nene evene' muki' ingine O'mosola nene leli' ne'mine o-ledeline' nemu' nene opo'ni lilisave.
Paulo' Engita Volove Loko Vamine' Monovo Lo-ngimine' Gamazi12 Ido' ne'mine noluvoni' nene nemu' noluve: Leli' luteu' nene ti' lo gele ele'vole' ogo none: Me misubou' aleveti vovo'ningu' ogo molo une' nene me misubou' aleve gilavo otohato monovo ve laa' nani' monovolo' nene e'metamo asi O'moso'mi nasahili've ne'mo hize ele' o-ledo neivo monovote nene do zovo' zava' izo soza nite' amo O'moso'mo gilivo lisihe' iline' initekovo' nene ogo molo minune' ve. Ido' lengita nene a'mine monovolo' nene e'mete gehepeve ogo ogo molo minune' ve. Ido' luteu' nene ne'mine lo gele ele'vole' ogo minaa' noune' nenako leli' monovotemu' nene lolize izaa' noune. 13 Ido' monovote nene zovo' zava' izo soza saza inite' osa'mune lo luvoni' gamazi mene mo laminetokovo' noluvoni' nene luhuvo nite' meneloti' nene ningi gililisave. Naza gamazi gizaa' nouvoni' nene suno' gamazi gizamo asi soto' ogo minine' gamazi lingine ha gati gili guni ilizado' o minine' gamazivo' nene gizaa' nouve. Leli' monovote lingela nene lingine mo gili guni i nizave. Ido' monovote lingela lingine gili guni ani' ne'mino nene lelikumu' gili guni igi osu' lisa lelikumu' ti' li gililizaho lo gele minaa' noune: Ado' Guvetesi ve Izesu' Kilisito' aline' gamene nabala nene Paulole lelikumu' ngolize izaa' naani' ne'mine ogo laza Paulonginemu' lolize izelonido' o none li gililizaho lo gele minaa' noune.
15 Ido' lingine nenikumu' nene mo lamine' gililisave lo naza gele mu'musi' o mino gomu' nene naza gamene sita' lengita vokuvo lingine gamene sita' muludingu' lamine' gililizave lo gelo 16 Makedonia misubou' volodo' nene lengitasi voosa alodokisi nene gohi lengita ogo ninge-lengedekuvosa nene lingine Zudaia misubou' voloni' aka'ne vili-nidisa nimiselilizave lo giluvoni' ve. 17 Ne'mine lo gelosa lengita amuvoni' nene naza gamazi do senisi senisi ogo laa' uve nouvodi'mo nehe. Naza oloni' initekumu' ga'ne gelo do lisihe' oga' nouvongu' nene me misubou' aleve vai' iga' adi'mine ogo oo, ne'mine ha olodo' nouve nolo a'midokisi o've, mo amolosuve lo laa' nouhe. O'ove, mo ne'mine osa'muve. 18 O'moso eikumu' nene evene' muki' gele mu'musi' olonido' lisihe' o neine' nenako nemu' nene lingine lelikumu' nene gili mu'musi' ilizado' o neive. Laza lo-lengemaa' noune' gamazi nene senisimi senisimi osa'mune. Oo laa' nouningu' o'ove haleko minaa' neine' ne'mino haleko neivosa nene ma losa'mune. 19 Naza lamineto' noluve. Laza Siluvanolesi Timoteolesi lo soto' o-lingimunive O'moso'mi gipele Izesu' Kilisito' ei' nene oo lingu' o'ove nene a'mingu' minamivo gamazi laa' ive nene neive. Aza oo line' inite' nene mo gihile izaakovo' oga' neive. 20 Ee, aza nene O'moso'mo salani gamazi lo hukaa' neido' nene oo lo do gihilevo' izaa' ive nene neive. Nemu' nene a'mine O'moso'mi gamazi gelosa O'moso opo'ni nolo lamine' ele'vole' gamazi ve laa' noune' nene ei' Izesu' Kilisito'nimu' ve losa nene lamine' ve laa' noune. 21 Ido' Kilisitoda gi'mize gili' lo mineloningumu' lezesi lengikisi hize ele' oga' ive nene O'moso ei' nene neive. Aza nene ei' gonolo' lele'mize molani' ve. 22 Ido' lele'mize nomolo ei' ve lo noso molo-ledo salani molo-lidine' inite' muki' nene damolosune li gilikelizave lo a'minguti' ma gana' dalonido' o minine' inite' ei' Sikalahu've nene luteu' lehize-ledavo neive.
23 Naza Kolidi ebetida vamuvoni' nene naza ma voloni' nene geni gono gehe-lengedekuvo okodido' gilikelizave losa nene do lungu' izosa vamuve. Nene mo lamineto' noluve. Soza nololoni' nene lu'neu' ninge osu' lo neive O'moso ne'mo nene lo soto' ilive losa ezela nene noluve. 24 Lingine gamazi gihile gili ele'vole' igi monoku' mini gili' li nizani' nenako nemu' gizebo amuzo molo o-lengedo mino ne'mine mana'minemu' gili ele'vole' ilizave lolosa gelamune'za haza lingine muludingu' lamine' gili minilizangumu' lengele'mize lamine' olosa nene lengikisi maka' gono nodune.
Copyright information for `ASO
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018


James 5
Heneni Vemu' Gizine' Gamazi1 Heneni nganeni ve lingine gililo. Mulumo nite' naba linginela soto' ilingumu' geke' geke' li ive nama igi minilo. 2 Henenitine di nubo nubo ani' nene mo hulupo elavo geneganatine lamine' nene gi'ningoni nete mo huki nikeve. 3 Ido' monitine nene gaba hitine' ne'mo moni di gili' li minani' monovotine nene do soto' ogavo ne'mo mulumo gono dikevo okodine ololi'mo lovotine' geleleseive. Heneni di nubo nubo igi milani'za misubou' inite' osu' liline' gamene mo alitave. 4 Lengi' midingu' gono dave ingine gohise hili minamuno dolizi-lingidikevo lingine meni'ine lingela di haleki ngimamavo nemu' gono daa' ave ive nama ikevo inite' mukito' gizebo oga' ive amuzo'vesi minive O'moso aza gelave. 5 Lingine me misubou' mini noso' nitetine vai' ivo nivi' nivi' igi mini lanite' ato atoli'mine gili ize ne'mine gehesani'. Ne'mine igi gehesi minikeni'za O'moso'mo lengebeleline' gamene nene mo noalitive. 6 Lingine nete evene' vevesi lisihe' i minani' goni' i-ngidi ngibilani'. Ido' lingine ningibilavo ingine di tibizi lingibilami haza hongu li minaa' nave.
Gosele' Asele' Amo Gamene Nabamu' Gizebo Ogakumu' Gizine' Gamazi7 Neze zuho mate, gosele' asele' ami Guvetesi ve alingumu' gizebo igi minilo. Lingine gili nizave. Mine zuho' iga' avete mine zuho' ani' nene gomu' golinesi alinge' golinesi izavo minamuno o molavo mine lamine' nalone li gosele' asele' ami gizebo igi minaa' nave. 8 A'mine'mine igi lingine gosele' asele' ami lutine mili ele'vole' igi minilo. Guvetesi ve aline' gamene nene mo alitelesa neize.
9 Neze zuho mate, goni' o-ledelive mo avito' ogave. Goni' ikelizaze. Lingine ge nemenga laani ne gemenga loku lami lamini ha minilo. 10 Ido' O'moso'mi velemu' igi eze gamazi li soto' iga' ave polohete ingine evenelite goboni nimili-ngidavo nemu' nene gosele' asele' ami ele'vole' igi minani' nene gili nizave. Ingine mulumo initeku' mini gosele' asele' amo ele'vole' ogo minali'mi monovo nene lelebizikenaze. Ingine adi'mine ilo. 11 Gili nizahe. Ingine mulumo initeku' mini hongu li ele'vole' igi minave engikumu' nene O'moso'mo mulunou' lamine' gelo do lamine' o-ngedaa' neinako nemu' lamineku' minave ve lo laa' noune. Satani'mo goboni molo-davo Hizobe' aza mulumo alumo gilingukisi hongu lo ele'vole' ogo minine' ma gili nizave. Ido' alinge' Guvetesi ve inite' mata' lamine' lehize-dine' nesi mo gili nizave. Nemu' nene Guvetesi ve'mo muhelete ningo muluno hukavo hize ele' o-ledaa' neive lo gelelone.
Lamineto' Nolune Lo Okulumo' Misubou' Lo Molo Lamoloningumu' Gizine' Gamazi12 Neze zuho mate, amuzo gamazi ma lo-lengemeloze. Gililo. Lingine gamazi ma lilizani' nene lamine' nolune li lilisa Okulumoto' li mili adine dizi li hukamilo. Ido' misubolo' ido' inite' malo' malo' li mili li hukamilo. O'mosola goni' ikelizaze. Lingine inite' mamu' oo. Mo lamineto' nolune lili ma nene laminetokovo' lilo. Ido' o've. Ne'mine amolone lili ma nene laminetokovo' lilo.
O'mosola Laakumu' Gizine' Gamazi13 Lengikuti' ve ma mulumo geni initeku' mino ma O'mosola lilive. Ido' mali'mo mulunou' lamine' goloso gelo mino ma O'moso opo'ni nolo nama lilive. 14 Ido' lengikuti' ve ma inite' gize do ongo mino ma mono' gizebo ve mamu' elese molavo igi heteli O'mosola li Guvelesi ve'mi velemu' igi uveli noso hili-dilisave. 15 O'mosomu' gili ele'vole' i mini O'mosola lilizani' nene Guvelesi ve'mo do lamine' o-davo inite' gize dave aza lamine' geleleseive. Lamine' gelavo lihime've ma mineline' nene O'moso'mo a'mine lihime've hulo-deleseive. 16 O'moso'mo do lamine' o-lengedelingumu' ve li lihime di mini' mini' ani' nene ingine li soto' avo lingine li soto' avo di bizi O'mosola li ge numuna lo-nede ne numuna lo-gede laa' ilo. Ve lisihe' vevesi minavete O'mosola lilizani' nene amuzo malehe inite' neive. Ne'mo O'moso'mo gelavo inite' gihilevo' soto' oloseive. 17 Elia' nene leli' gidini ve'mo asi've nene goline izamilive lo amuzo molo O'mosola lavo kilisimasi setohamosi ike'ni lumo sigisi vivo misubolo' goline izamine'. 18 Alinge' nene gohi goline izelive lo O'mosola lavo Okulumokuti' goline izavo misubou' inite' mata' muki' nene gala ho'li dizani'.
19 Neze zuho mate, lengikuti' mali'mo mono' gamazi gihile hulo aka zovo' izo gopo novivo ma mali'mo ele'mize tine' molaline' nene 20 aza gamazi ti' lo geleleseive: Ve mali'mo lihime'vesi ve ma aka golosolo' novidoti' do tine' molo-deline' nene a'mine lihime'vesi ve'mo emeni've nene mudise do u' izo lihime've muki' do hulo-dine' geleleseive. Modave.
Copyright information for `ASO
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018